
ĈENLETERO DE SANKTA EYRIDESO 


Tradukis Rogerio Ferreira 


SA 


i tiu ĉenletero venas 
el Peruo kaj estis 
skribita de Benevides 


de Obregon y Obregon por 
trakuri la mondon kaj porti 
riĉecon kaj feliĉon al tiuj, kiuj ne 
interrompos ĝin. 

Faru sep kopiojn kaj sendu 
ilin al sep personoj. En sep tagoj 
vi estos rekompencita de Sankta 
Eyrideso. Dentisto el Patagonio 
tuj plu rondirigis la ĉenleteron kaj 
estis rekom-pencita unu 
semajnon poste, kiam li trafis 
elaperantan nervon de paciento 
kaj ĉi tiu donis piedbaton al li 
faligante lin dorse tra la 
fenestro antaŭ biciklon en alta 
rapido. Helpe de Sankta 
Eyrideso la biciklo transturniĝis 
antaŭ ol trafi la dentiston, kiu 


nenion suferis. La biciklisto 
mortis. 
Male, manikuristino en 


Managua, Nikaragvo, ricevis la 
ĉenleteron kaj ĉifis ĝin per 
nervozaj gestoj antaŭ ol ĵetiĝi sur 
sofon plorante, seniluziiĝinta, ĉar 
ŝi pensis ke temas pri letero de 
ŝia amanto, serĝento el la nacia 
Gvardio supozeble implikita en 
kontraŭleĝa importado de maĉ- 
gumoj. Sep tagojn poste 


PETEGO 


la manikuristino iris preĝi en la 
preĝejo en la ĝusta momento en 
kiu du usonaj kolektistoj forkuris 
tra la pordo kun duono de la 
altaro de la kolonia epoko, 
persekutataj de la pastro kun 
bronza kandelingo. La pastro 
stumblis sur la manikuristino, 
kiu estis erare arestita kiel 
komplico de la usonanoj. La 
serĝento rifuzis interveni. 
Okazis tertremo. 

S-ro Bricio Fazetao, el 
Terezinha, kredis la ĉenleteron 
kaj sendis ĝin al sep personoj. 
En la sama semajno lia hundino 
Trajana naskis idojn, S-ro Bricio 
trafis dek du poentojn en la 
Sporta Loterio kaj nevino de lia 
edzino trovis kalcinitajn 
restaĵojn de meteologia satelito 
de Usono, kie la klimato 
pliboniĝis kaj la rikoltoj ne tute 
perdiĝos, laŭ la gazetoj. 

La notario Manolo Pinchas, el 
Antofogasta, ne atentis la 
leteron, metis fajron al ĝi, ĵetis 
ĝin sur la plankon, surtretis 
ĝin, komencis krii kvazaŭ 
frenezulo kaj estis enfermita 
en la sama horo. 

La informisto de FBI, Roy M.Boy, 
el Kalifornio, ricevis la 


LuisFernando Verissimo, 
El “A Grande Mulher Nua” 


ĉenleteron en decida momento 
de sia vivo, kiam li bezonis decidi 
ĉu li aliĝu definitive al la 
Komunista Partio — kiun li 
vizitadis por FBI kiel informisto 
dum dudek jaroj, kaj al kio li 
eksimpatiis — kaj edziĝu al Livia, 
nana cirka korpotordistino, aŭ ĉu 
li elmigru al la nordo de Parana 
post edziĝo al Moira, giganta 
komputilistino. Li ne atentis la 
leteron kaj sep tagojn poste estis 
strange atakita de sojo-raŭpoj. 
Livia implikis piedon sur la kolo 
kaj ne sukcesis ĝin formeti. La 
Komunista partio ne akceptis lin 
kaj petis ke Roy estu ilia 
informisto ene de FBI. Roy tiam 
memoris la leteron, sendis sep 
kopiojn, kaj hodiaŭ posedas 
lunĉejon en Londrina, du filojn — 
Roy Junior kaj Itapuru — kaj 
monon en la banko. 

Ne interrompu la ĉenleteron. 
Faru sep kopiojn de ĉi tiu letero 
kaj sendu kune unu dolaron al 
sep personoj, nome ses laŭ via 
elekto kaj la sepa Luis Fernando 
Verissimo, el Porto Alegre, 
Brazilo, kiu bezonas iri al 
Eŭropo, je Sankta Eyrideso. 


Amen.» 


Jorge O. Vaske 





NIA TERO MORTADAS 


ia tero estas tre difekti- 

N ĝema, precize ĝi morta- 
"N das. Estas la demandoj: 
“Ĉu ni plue rabas ĝian naturan 
trezoron, detruas la atmos- 
feron, malpurigas oceanojn, 
aŭ ni provus malhelpi la 
katastrofon? 

Nuntempe la Teron du miliardoj 
da tuno de industria defalaĵo kaj 
pli ol tricent kvindek milionoj da 
tunoj de danĝera balaaĵo 
premas. Altio ni alkalkulu tiujn 
sepmil tunojn da nuklea rubo, 
kies kvanto ĉiujare kreskas kaj 
ni ne scias kion fari. 
9090 de tiuj materialoj 
produktas landoj de 
Eŭropa Unio. 
Ekzemple: en 1994 ĉiu 
loĝanto de Parizo 
forĵetis pli ol 1,5 kg. da 
balaaĵo, t.e. pli ol la 
duoblo de la jaro 1992. 
Tiu ĉi kvanto, pli 
malmulte en evoluantaj 
landoj, apenaŭ atingis 0,2-0,4 
kg. Alnia planedo ni “donacas” 
ĉiutage dudek ses tunojn da 
miksitaĵoj kaj kvindek tunojn da 
industriaj defalaĵoj. Kelkaj 
grandurboj, kiel Lagoso, 
Meksikio aŭ Rio de Janejro 
estas, strikte dirite, ĉirkaŭataj de 
“defalaĵmontoj”. La rubaj 
deponejoj de Pekino okupas 
sescent hektarojn. Sekve 
spaco, pere de restaĵo estas 
ĉiam pli kaj pli poluciita; tiaj 
estas la aero, la grundakvo kaj 
la fekunda tero. 

En la lastaj jaroj fariĝas ege 
granda la erozio. Pro 
ekspluatado de naturtrezoroj 
malpliiĝas la fekunda tero, 
dum la sekaj teritorioj plue 
dezertiĝas. En Afriko, Azio kaj 
Latin-Ameriko jam dezertiĝas 
tridek milionoj da kvadrataj 
kilometroj. En la plej 
endanĝerigitaj landoj citendas 
ekzemple Tunizio, kie ĉiujare 


malaperadas 1090 da fekunda 
tero, sed ne pli bona estas la 
situacio ĉirkaŭ la Kaspia maro 
kaj Aral-lago aŭ en Jemeno, kie 
almenaŭ 790 de la fekunda tero 
estas ĉiujare perdita. Efektivigo 
de la haltig-proceza programo 
postulas ĉirkaŭ dudek jarojn kaj 
naŭdek miliardojn da dolaroj. 

Kvar miliardojn da hektaroj de 
tero kovras arbaroj, el kiuj 1,2 
miliardoj da hektaroj kreas la 
praarbaroj, kiuj donas rifuĝejon 
por pli ol duona miliardo da 
vegetaĵoj kaj animaloj. Laŭ la 






nuna tempo-rapideco, ĉiujare, 
malaperas 10-17 milionoj da 
hektaroj el praarboj. 

La plej peza problemo ja estas 
la tielnomata “vitrodoma” 
fenomeno kaj la kresko de 
“ozontruo”, kiu estas ankaŭ la 
sekvo de la homa nezorgemo. 
La homaro en ĉiu jaro elĵetas 
dudek tri miliardojn da tuno de 
karbo-dioksido en la aeron. 
Motivo estas la forbruligo de 
arbaroj, karbo, tergaso, petrolo 
(ŝtonoleo) kaj la trafiko. 
Pograde la plivarmigo de la 
atmosfero estas drama afero. 
Kiam tiu ĉi fenomeno duobliĝos, 
la temperaturo kreskos je 3,29C; 
sekve de tio degelos la 
glacimontoj, altiĝos la marniveloj 
kaj pli grandajn teritoriojn 
konkeros oceanoj. 


Jozefo Kristian 


Ankaŭ la ultraviolaj radioj, la 
absorkapabla tavolo, kiu ŝirmas 
la teran vivon, alarme maldikiĝas 
kaj la truo super la polusaj 
regionoj pli kaj pli kreskas. 
Malgraŭ tio, ke en la jaro 1987 
en Montrealo multaj landoj taskis 
al si, ke ĝis la jaro 2000 ili 
haltigos la uzadon de freono, ja 
estas dube, ĉuili plenumos siajn 
promesojn. 
Fine ni parolu pri la kresko de 
loĝantaro. Dum la 162 jarcento 
450 milionoj da homoj vivis sur 
nia terglobo; komence de la 
dudeka jarcento ĉi tiu 
nombro jam montras 
unu kaj duonon da 
miliardoj, kio ĝis la jaro 
1950 jam kreskis je 
unu plia miliardo. 
Nuntempe 6 miliardoj da 
homoj vivas sur la tero 
kaj en 2050 la duoblo de 
tiu nombro interpremiĝos 
sur nia planedo. Kontraŭ tio 
ĉi nur unu solvo ekzistas: Bremsi 
la naskadon per drasta, racia 
prevento. Laŭ la observantoj de 
la Ruĝa Kruco, la programoj ne 
helpas, ĉar en la plimulto de 
subevoluintaj landoj la virinoj ne 
emas abdiki pri “bela bebo”, aŭ 
apliki naskoreguladon. 
Vere, ni ĝisvivis la duan jarmilon, 
sed ni estu singardaj, ni agadu 
ĉiam sobre, ĉar nia tero estas 
vere rompiĝema. Homaro 


vekiĝu!.» 





PARAIBO 


araibo estas malgra- 

nda ŝtato en Brazila 

Nordoriento (56.372 

km2). El brazilaj ŝtatoj, 
estas malpli grandaj nur Alagoas 
kaj Serĵipe. Paraibo estas inter 
meridianoj okcidentaj 34945'54” 
kaj 38945'45” kaj inter sudaj 
paraleloj 6902'12” kaj 8919'18”. 
Norde ĝi limigas ŝtaton Norda 
Rio-Grando, sude Pernambuko, 
okcidente Cearao kaj oriente 
Atlantiko. Ĝia pli alta monto 
estas Jabre (l.090m). En 
Paraibo estas pli ol 250 
municipoj (pli ol Pernambuko kun 
Norda-Riogrando), ĝiaj ŝoseoj 
estas la plej bonaj en 
Nordoriento, pro tio, oni diras: 
“Se la ŝoseo estas bona, ni estas 
en Paraibo!” 

Paraibo eriĝas je sep distriktoj 
(administraciaj eroj): Marbordo 
(4.316 km2), Piedmonto (5.428 
km2), Brejo (2.239 km2), 
Borborema (21.923 km2), Sertĉo 
de Piranhas (13.460 km2) kaj 
Alto Sertŝo (9.006 km2). Ĉiuj 
distriktoj havas ĉefurbon, kiu 
havas publikajn universitatojn kaj 
ŝtatajn oficejojn. Pro tio, 
ĝenerale, homoj ne bezonas 
vojaĝi ĝis ŝtata ĉefurbo, Joĝo 
Pessoa, por studi aŭ solvi 
administraciajn problemojn. 

Marbordo estas la plej 
malseka regiono de Paraibo. En 
ĝi oni kultivas sukerkanon, 
kokoson kaj tropikajn fruktojn, 
kiel ananason kaj bananon. 
Marbordo de Paraibo tre similas 
al turismbildoj pri tropikaj 
“regionoj: belaj verd-bluaj plaĝoj, 
kelkaj arbaretoj kun ekzotikaj 
bestoj, homoj kun brunaj haŭtoj, 
ktp. Ĉefurbo de Marbordo estas 
Joĉo Pessoa (ankaŭ ĉefurbo de 
tuta ŝtato), la plej granda urbo en 
Paraibo (ĉirkaŭ 500.000 


loĝantoj). En ĝi estas ankaŭ aliaj 
grandaj urboj: Cabedelo (havena 
urbo), Santa Rita, Bayeux kaj 
Mamanguape (industriaj urboj). 
Krome, estas multaj vizitindaj 
plaĝaj urbetoj, kiel Baia da 
Traigĝo, Jacuma kaj Lucena, kie 
estas la nura naturista plaĝo en 
Brazila Nordoriento. 

Piedmonto estas kampara 
regiono, ĝia ĉefurbo estas 
Guarabira. En Piedmonto oni 
kultivas sukerkanon kaj tropikajn 
fruktojn. Tie estas gravaj 
konfliktoj inter kamparanoj kaj 
terposedantoj, kaj oni povas vidi 
tra ĝi tendarojn de senteraj 
kamparanoj. Ĝi estas malriĉa 
regiono, kvankam la tero estas 
fertila kaj la pluvo ne mankas en 
la plej parto de la jaroj. 

Proksime, oriente-okcidente, 
estas distrikto Brejo, kies ĉefurbo 
estas Areia. Ĝi havas la plej 
malnovan teatron en Paraibo, kaj 
ĝia popolo tre ŝatas artojn, ĉefe 
teatraĵon kaj muzikon. Brejo 
estas en montaro Borborema, 
pro tio, ĝia klimato estas la plej 
milda en brazila Nordoriento, kaj 
similas al klimato de urbo 
Florianopolis, ekzemple. Dum 
vintro, la meztemperaturo estas 
en Areia 89 C. Brejo estas ankaŭ 
malseka kaj fertila regiono, pro 
tio, en ĝi oni kultivas multajn 
tipojn da vegetaloj, kiel 
terpomon, karoton, brasikon, ktp. 
En Brejo, grundoj estas 
malgrandaj (0,5 ĝis 10 hektaroj). 
Brejo estas bela kampara 
regiono, en ĝi estas multaj 
vilaĝoj, mueldomoj, brandfarejoj 
kaj dikaj kamparanoj. En Brejo 
estas du urboj kiuj havas 
publikajn universitatojn: Areia kaj 
Bananeiras. 

Borborema estas, kiel 
montras ĝia nomo, en supro de 


Roberto da Silva Ribeiro 


Borborema montaro, kiel Brejo, 
sed en okcidenta parto, kiu estas 
seka. Tie, agrikulturo estas ebla 
nur dum 3 aŭ 4 jaroj po jardeko. 
Dum malsekaj jaroj, oni plantas 
kotonon, sisalon, maizon kaj 
fazeolon. Industrio kaj bredado 
ebligas la konstantan homan 
loĝadon en tiu distrikto. Tie estis 
la plej antikvaj industrioj de 
Paraibo: paperfabrikoj, ŝuo- 
fabrikoj, teksaĵfabrikoj, ktp. Pro 
la ekonomia krizo, ĉi tiu regiono 
tre suferas labormankon kaj 
malfacilecojn. 

Ĉefurbo de Borborema estas 
Campina Grande (ĉirkaŭ 300 000 
loĝantoj), kiu havas pli ol dek mil 
studentojn en publikaj 
universitatoj, krom en unu privata 
altlernejo. Ĝiaj loĝantoj ŝatas 
nomi sian urbon “laboran 
ĉefurbon”de Paraibo, ĝis kelkaj 
jaroj antaŭe, tio estis plena vero, 
sed nuntempe, pro la ekonomia 
krizo, la graveco de la urbo 
malpligrandiĝas. 

Finfine, estas la plensekaj 
distriktoj de Paraibo: Sertio de 

Piranhas (ĉefurbo Patos) 
kaj Alto Sertao (ĉefurbo 
Cajazeiras). Sertdo de Piranhas 
havas du urbojn kun publikaj 
universitatoj: Souza kaj Patos. 
Entiuj regionoj, agrikulturo eblas 
nur po 2-3 jaroj en jardeko, sed 
la bredado kaj minejoj permesas 
la konstantan loĝadon en tiuj 
regionoj. Tie estas multaj minejoj 
je marmoro, konstru-ŝtonoj kaj 
tre valoraj ŝtonoj, kiel smeraldoj, 
turmalinoj, ametistoj, ktp. Oni 
akvumas 390o-n de Sertdo de 
Piranhas, kaj pro la akvumado en 
tiuj urboj oni kultivas vinberojn kaj 
faras vinon kaj vinbrandon, 
kvankam la kvalito de tiaj trinkaĵoj 
ne estas sufiĉe bona por 
disvendado ekster Paraibo. La 

NORDA 
sju a Re poo 


SERTAO DETA), «Patos 
5Ĵ324f- PIRANHAS ĜINO 


BORBOREMA 


PERNA MBUKO 


regiono produktas ankaŭ mielon, 
fromaĝon kaj kazeon tre bonajn, 
sed en malgranda kvanto. 
Paraibo havas tro da 
problemoj krom la klimato, ĉefe 
sociaj problemoj. Socio en tiu 





ŝtato estas tre hierarkia: familia 
nomo eblas faciligi aŭ malfaciligi 
vivon de iu ajn. Antaŭjuĝo en 
Paraibo estas pli forta ol en aliaj 
lokoj de Brazilo, en multaj urboj 
oni ne vidas negrojn aŭ mulatojn. 


Brazilanoj el aliaj regionoj, tre 
surpriziĝas kiam ili vojaĝas tra 
Paraibo-internlando ĉar ili vidas 
multajn blondajn bluokulajn 
blankulojn kaj malmultajn 
mestizojn aŭ negrojn. Tiu 
surprizo estas des pli granda ĉar 
en Sudo de Brazilo oni konas la 
“paraibajn konstrulaborantojn”, 
negrojn, mestizojn kaj indiĝenojn, 
kiuj eliras Paraibo ĝuste ĉar ili 
ne sukcesas daŭre vivi tie pro la 
antŭjuĝo kaj pro la troa 
hierarkiemo de paraiba socio. 

Malmultaj estas la riĉaĵoj de 
Paraibo, kiu estas la plej malriĉa 
estas maljuste distribuataj. Tio 
ĉi estas la ĉefa problemo de tiu 
ŝtato, sed ne nur de Paraibo, ne 
nur de Nordoriento, ĉi tio estas 
nia vera nacia problemo...» 


VOJAĜO AL LA NORDAJ ARGENTINAJ PROVINCOJ 


or ni argentinoj, kiuj 
loĝas en la senfinaj 
ebenaĵoj de la bonaera 


provinco, la supreniro al nordaj 
provincoj, Tukumano, Salto, 
Jujujo estas profiti de 
naturplenaj pejzaĝoj kaj ĝui la 
plezuron, grimpadi la firstojn de 
ĉenmontaroj de Andoj. 

Ni ekveturis de La Plata, tra 
la norda parto de bonaera 
provinco, trapasante la 
provincon Sankta Feo, Santiago 
de PEstero, ĉiam suprenirante, 
por fine eniri en la provincon 
Sankta Mikaelo de Tukumano. 

En ĝia turisma karto, oni ĝin 
konsideras tropika lando... kie 
la Naturo, fanfaronas pri ĝiaj 
festovestoj; kaj verdire, la 
Tukumana provinco disradias 
ĉiumomente multkoloron, en la 


verdo de siaj kultivejoj, kune 
kun miloj da kilometroj de 
sukerkanaj plantejoj, en la 
persikarbejoj, oranĝarbejoj, kaj 
en la parfumo de siaj 
citronarbejoj. La Tukumana 
provinco estas el imponaj 
montaroj, relative proksimaj de 
la ĉefurbo. Inter la Kalĉakiaj 
firstoj kaj Akonhiko, etendiĝas 
Valo de mirinda beleco, kiu 
estas la Aŭstrala enklavo plej 
grava de la antikva Imperio 
Inkaa, Tafi de IValo, penetri ĝin 
estas eniri en alian dimension. 
Unue pro la eksterordinara 
diverseco de la Naturo, poste 
pro la ŝoko de ĝia kultura riĉeco. 
La supreniro al la Valo, la plej 
granda de la Planedo, estas vera 
supreniro al mirindaĵo!... 
kvazaŭ oni estus enirinta en 


Jose do N. Marques 


ŝanĝiĝintan Kontinenton. 

La Parko de Menhiresoj 
kaj la Akvujego de 
PAngostura, anoncanta la 
tujan alvenon de Tafi de 
l'Valo estas mirinda portiko 
de la Valoj Kalĉakioj. 

Enirinte el la nordoriento, 
se oni transiras per dezerta 
pejzaĝo de la prepuno (Puno- 
nomo donita en Andoj al la 
malvarma zono de tro sekaj 
grundoj je altitudo de 3.000 
ĝis 5.000 metroj) inter 
solenaj kardonegoj kaj 
arkeologiaj mintavoloj, kiu 
kaŭzas al ni fortan emocion. 
Plena je sonoj kaj regionaj 
parfumoj, Tafi de l”Valo, 
donacas al ni agrablajn 
vidindaĵojn el la ĉen- 
montaroj de Andoj.» 

i estis dentisto, ege 


LA NAZO 


L kvardek-kelkajaraĝo, filino 


jam preskaŭ en fakultato. 
Serioza viro, sobra, sen surprizaj 
opinioj, sed kun solida reputacio 
kiel profesiulo kaj civitano. lam 
li aperis hejme kun postiĉa nazo. 
Post la surprizego, la edzino kaj 
la filino ridetis kun ŝajnigita 
toleremo. Ĝi estis unu el tiaj 
kaŭĉukaj nazoj kun okulvitroj de 
nigra framo, brovoj kaj lipharoj, 
kiuj similigis la personon al 
Groucho Marx. Sed nia dentisto 
ne imitis al Groucho Marx. Li 
sidiĝis ĉe la tablo por tagmanĝo 
— li ĉiam tagmanĝis hejme — kun 
la kutima rekteco, silenta kaj iom 
distrita. Sed ja kun postiĉa nazo. 
-Kio estas tio? — demandis la 
edzino post la salato, ridetante 
malpli. 
-Tio kio? 
-Tiu nazo. 
-Ha. Mi vidis ĝin en vitrino, 
eniris kaj aĉetis. 
-Sed ĝuste vi, paĉjo... 
Post la tagmanĝo lli iris kuŝiĝi sur 
la sofo de la salono, kiel li faris 
ĉiutage. La edzino 
senpacienciĝis. 
-Demetu tiun aferon. 
-Kial? 
-Ŝerco havu adekvatan 
momenton. 
-Sed ĝi ne estas ŝerco. 
Li siestis kun la kaŭĉuka nazo 
„alte. Post duonhoro li stariĝis kaj 
sin direktis al la pordo. La edzino 
lin demandis: 
-Kien vi iros? 
-Kion tio signifas, kien mi iros? 
Mi reiros al la konsultejo. 
-Sed kun tiu nazo? 


Luis Fernando Verissimo 


Tradukis: Rogerio Ferreira el "O Analista de Bage” 


-Mi ne komprenas vin -— li 
diris, riproĉe rigardante ŝin tra la 
senlensa framo. —Se estus nova 
kravato vi nenion dirus. Nur ĉar 
estas nazo... 

-Pensu pri la najbaroj. Pensu 

pri la klientoj. 
La klientoj fakte ne komprenis la 
kaŭĉukan nazon. lli ridis. (“Ĝuste 
vi, doktoro...”), faris demandojn, 
sed ĉe la fino de la konsulto ili 
estis scivolaj kaj eliris el la 
konsultejo duboplenaj. 

-Ĉu li freneziĝis? 

-Mi ne scias — respondis la 
akceptistino, kiu laboris kun li jam 
dek kvin jarojn. —Mi neniam vidis 
lin tia. 

Tiun vesperon li duŝiĝis kiel li 
ĉiam faris antaŭ dormo. Poste li 
surmetis sian piĵamon kaj la 
postiĉan nazon, kaj iris enlitiĝi. 

-Ĉu vi uzos tiun nazon en la 
lito? — demandis la edzino. 

-Jes. Cetere, mi ne plu 
demetos ĉi tiun nazon. 

-Sed kial? 

-Kaj kial demeti? 

Li baldaŭ ekdormis. La edzino 
trapasis la duonon de la nokto 
rigardante al la kaŭĉuka nazo. 
Frumatene ŝi ekploris mallaŭte. Li 
freneziĝis. Temas pri tio. Ĉio 
estis finiĝinta. Brila kariero, 
reputacio, nomo, perfekta familio, 
ĉio ŝanĝita pro postiĉa nazo. 


-Paĉjo... 

-Jes, mia filino. 

-Ĉu ni povas interparoli? 
-Kompreneble ke ni povas. 
-Temas pri tiu via nazo... 
-Mia nazo, denove? Sed ĉu 
ĉiuj pensas nur pri tio? 
-Paĉjo, kiel ni ne pensus? 


Vv 


Subite viro kia vi decidas uzi 
postiĉan nazon kaj volas ke 
neniu rimarku? 

-La nazo estas mia kaj mi plu 
uzos ĝin. 

-Sed, kial, paĉjo? Ĉu vi ne 
ekkonscias ke vi transformiĝis en 
la klaŭnon de la domturo? Mi ne 
povas plu alrigardi la najbarojn, 
pro honto. Panjo ne havas plu 
socian vivon. 

-Ŝi ne havas ĉar ŝi ne volas... 

-Kiel ŝi elirus sur straton kun 
iu viro de postiĉa nazo? 

-Sed mi ne estas “iu viro”. 
Estas mi. Ŝia edzo. Via patro. 
Mi daŭras la sama homo. 
Kaŭĉuka nazo faras nenian 
diferencon. 

-Se ĝi ne faras diferencon, do 
kial ĝin uzi? 

-Se ĝi ne faras diferencon, kial 
ĝin ne uzi? 

-Sed, sed... 

-Miafilino... 

-Sufiĉe! Mi ne volas plu 
paroli. Vi ne estas plu mia patro! 

Lia edzino kaj filino forlasis la 
hejmon. Li perdis ĉiujn klientojn. 
Lia akceptistino, kiu laboris kun li 
de dek kvin jaroj, petis pri eksiĝo. 
Ŝi ne sciis kion atendi de viro 
uzanta postiĉan nazon. Ŝi evitis 
proksimiĝi al li. Ŝi sendis la 
eksigopeton perpoŝte. Liaj plej 
intimaj amikoj, je lasta provo savi 
lian reputacion, konvinkis lin 
konsulti psikiatron. 

-Vi ja konsentos -diris la 
psikiatro, post kiam li konkludis ke 
estas nenio erara ĉe li —ke via 
konduto estas iom stranga... 

-Stranga estas la konduto de 
la aliaj! —li diris. —Mi restas la 
sama. Naŭdek du procento el mia 

Z 


— 


korpo plu restas kio ĝi estis manieron vestiĝi, aŭ pensi, aŭ 
Mi ne ŝanĝis mian konduti. Mi plu estas bonega 


antaŭe. 





dentisto, bona edzo, bona patro, 
paganto de impostoj, ano de la 
klubo de Fluminense, ĉio kiel 
antaŭe. Sed la personoj malamas 
la tutan ceteron pro ĉi tiu nazo. 
Simpla kaŭĉuka nazo. Ĉu do tio 
signifas ke mi ne estas mi, mi 
estas mia nazo? 

-Nu... —diris la psikiatro. — 
Eble vi pravas... 
Kion vi opinias, leganto? Ĉu li 
pravas? Kiel ajn, li ne rezignis. 
Li plu uzas la postiĉan nazon. 
Ĉar nun ne temas plu pri 
demando pri nazo. Nun temas pri 
demando pri principoj.» 


KONSIDEROJ PRI GAZETARO KAJ ĴURNALISMO 


nstataŭ paroli hodiaŭ 
pri juro, mi prezentas 
kelkajn konsiderojn pri 


alia mia fako: -la ĵurnalismo. 
Komence mi parolos pri la 
gazetaro kiu en malvasta 
senco rilatas nur al kio estas 
presita, kiel libroj, revuoj, 
ĵurnaloj, k.t.p. Sed, gazetaro 
en ampleksa senco rilatas al 
ĵurnalo kaj ĵurnalisto. Ĝi 
estas potenca forto jam 
nomata la kvara povo, ĉar 
flanke de la Ekzekutiva 
Povo, Leĝa Povo kaj Jura 
Povo, ĝi ankaŭ gvidas la 
popolon kelkfoje plibone kaj 
efike ol la propraj regantoj. 
Ĝi kapablas gvidi la publikan 
opinion por la bono aŭ la 
malbono. 

Flanke de la radio kaj 
televido, pere de la 
propagando ĝi kreas kaj 
detruas politikajn reĝimojn 
kiel okazis en Italio, Germa- 


nio kaj lastatempe en Rusio. 

La gazetaro estas la plej 
granda spirita forto kiun ni 
posedas, ĉar ĝi penetras en 
ĉiujn lokojn eĉ en lernejojn 
kaj en la televidon kiel sciate. 

Bedaŭrinde dum la 
diktaturoj la gazetaro estas 
forto nur al la servo de la 
Ŝtato. Dum tiuj periodoj ĝi 
aperigas nur kion la cenzuro 
permesas laŭ deziro de la 
reganta povo kiu instruas la 
popolon al blinda obeo aŭ 
milito. 

En nia lando, la gazetaro 
jam suferis kontrolon de la 
Ŝtato dum longaj periodoj de 
nia Historio, sed nuntempe 
feliĉe ĝi estas libera kaj pro 
tio la popolo iom post iom 
konscias pri siaj rajtoj kaj 
konsekvence ĝi komencas 
postuli la plenumon de la 
devoj de siaj reprezentantoj 
ĉe la parlamentoj. 


Osvaldo Pires de Holanda 


En nia lando, nuntempe 
la manifestiĝo de la penso 
estas libera ekde kiam ĝi ne 
malrespektas la leĝon. La 
leĝo de la gazetaro 
garantias rajtojn kaj postulas 
devojn de la militanta 
ĵurnalisto. 

Por ke la gazetaro estu 
vere utila al la interesoj de 
la popolo, ĝia grandega forto 
devas esti utiligata ĉiam en 
la defendo de legitimaj 
interesoj de la kolektiveco 
kaj neniam kontraŭ tiuj de la 
popolo. 

Fine, la ĵurnalisto devas 
esti kuraĝa homo kiune 
timas alfronti la potenculojn 
en la defendo de la bonaj . 
aferoj. Pri la gazetarola - 
fama juristo Rui Barbosa, 
asertis la jenon: “La 
gazetaro estas la fenestro 
per kiu la popoloj spiras la 
aeron de la libereco.” 


LASTAJ NOVAĴOJ PRI NIA KURSO 
PER RADIO KAJ KORESPONDADO 


un plezuro mi informas la 
K uzantojn de nia CURSO 

BASICO DE ESPERAN- 
TO “Aŭdu kaj Lernu” (per radio, 
per korespondado kaj memlerna) 
ke ĝi tre baldaŭ estos komplete 
renovigita. Ĝi estis lanĉita antaŭ 
20 jaroj, por tuja uzado en la 
korespondaj kursoj de BEL kaj 
en la elsendoj de Radio Cultura 
el San-Paŭlo. 
Ĝiaj nunaj ĉefaj uzantoj estas 
Esperanto-Asocio de San- 
Paŭlo (en sia koresponda 
kurso), Radio Sorokaba (kiu 
regule ĝin elsendas), Radio Rio- 
de-Ĵanejro (kiu lastatempe uzis 
ĝin trifoje) kaj Lar Fabiano de 
Cristo (kiu ĵus metis ĝin en sian 
programon per Radio 
Bandeirantes kaj kies helpo 
permesis la nunan plibonigon). 
La unuaj paŝoj de tiu renovigo 
okazis en 1999. Tiam aperis la 
4-a eldono de la lernolibro 


CURSO BASICO DE 
ESPERANTO, nun akompanata 
de DICIONARIO DO 


PRINCIPIANTE (eldonitaj de 
EASP). Tuj poste aperis sep 
libretoj de FACILAJ LEGAĴOJ 
(eldonitaj de AER]). Per tiu tutaĵo 
mi emfazigis la eblecon plonĝi en 
la legadon de Esperantaj libroj 
kaj revuoj tuj post baza kurso, 
sen neceso atendi pliajn kursojn 
(daŭriga, post-daŭriga ktp.) 

„Tiu vortaro enhavas ĉiujn 
radikojn, kiujn la revuo 
“Kontakto” prezentas kiel facilaj, 
plus 300 aliajn, egale urĝe 
lernindajn. Kaj (pli grave) 
akompanas ilin (kiel apartaj 
artikoloj) ankaŭ 1.700 kunmetaĵoj 


kaj derivaĵoj ofte trovataj skribe 
kaj parole (kiel ALIĜI, DEVENI, 
ELDONI, ESTRARANO, 
KUNSIDO, REGISTARO), kiujn 
novulo malfacile deĉifrus sola. 
La sep facilaj legaĵoj permesas, 
ke la Jus-leminto ekzercadu sen 
instruisto. La kvar unuaj 
prezentas ankaŭ portugallingvan 
tradukon por komparo. Al la 
neologismemaj veteranoj, kiuj 
malŝatas kunmetaĵojn kaj 
derivaĵojn, mi vete proponas 
senvortaran esperantigon de la 
jena titoleto “Suborno de 
funcionarios publicos derruba 
governo”. Ĝi aperas en la paĝo 
32 de Facila legaĵo 2 (LA JUNA 
VERKISTO), kie enestas nur la 
700 plej facilaj Esperantaj 
morfemoj. 

La nuna plibonigo rilatas al la 
son-materialo. Ek de la 
komenco, la 20 lecionoj per 
radio estis ĉiam akireblaj en 6 
kasedoj, kiuj taŭgis ne nur por 
la elsendoj per radio, sed 
ankaŭ por ĉiuj, kiuj volis havi 
ilin hejme por sia studado. Tiu 
6-hora registrado aperos nun en 
tute nova vesto, en 6 novaj 
kasedoj kaj ankaŭ en 6 
kompaktaj diskoj. La ne plu 
validaj informoj estis forigitaj, kaj 
anstaŭigitaj de aliaj, aktualigitaj. 
La origina matricaro, en bobenaj 
sonbendoj, estis ankoraŭ 
perfekta, kaj la novaj matricoj 
estas nun diĝitaj skatoletoj, kiujn 
teknikistoj nomas DAT. 

Unu el tiuj son-unuoj (kasedo aŭ 
KD) enhavos la tutan Esperantan 
tekston de la kurso. La aliaj kvin 
enhavos po kvar lecionojn per 


Sylla Chaves 


radio. Kaj alia novaĵo estas, ke 
ĉiuj “skriptoj”(=kompletaj 
skribitaj tekstoj de la programoj) 
estos ankaŭ haveblaj en formo 
de senkovrila libreto. La 
interesitoj havos do du manierojn 
akiri sian sonmaterialon: 1) la 
kompleta kolekto, kun 6 kasedoj 
aŭKD, kaj 2) la pli malmultekosta 
kolekto, kiu enhavos nur unu 
kasedon aŭ KD plus la kvin 
“skriptoj”de la 20 lecionoj. 
Alia novaĵo eble plaĉos al la lokaj 
kluboj, kiuj havigos la elsendojn 
per loka radio: la lecionoj estos 
nun iomete malpli longaj 
(mezume 14-minutaj). Tio 
permesos, en 15-minutaj 
programoj, aldoni la lokan 
informon, kun la adreso de la 
loka organizaĵo, kie la 
lernomaterialo povos esti akirita. 
Nia nuna plano estas, ke la novaj 
kasedoj kaj “skriptoj”estos 
akireblaj en la komenco de 
oktobro (interalie, en la san-paŭla 
renkontiĝo en Araraquara, la 14- 
an de oktobro). La KDj, pro 
teknikaj problemoj (kiuj postulas 
iron kaj revenon inter Rio kaj 
Manaus), aperos iom poste. 
Kaj nun propono al tiuj, kiuj 
intencas plej rapide akiri miajn 
novajn kaj malnovajn 
materialojn. Krom viaj regulaj 
Esperantaj libro-servoj, vi ankaŭ 
povas KONTAKTI SOCIETON 
LORENZ, kiu povas akiri iun ajn 
eron el mia stoko en unu sola 
tago. La kialo estas, ke (danke 
al Lar Fabiano de Cristo) mia 
stokejo lokiĝas nun apud la 
sidejo de tiu societo, en strato 
Invalidos 34, en Rio.» 

LA ĈEFEPISKOPO KAJ LA SEMINARIANO 


ia ĉefepiskopa Moŝto 
L Avelar Brandĝo Vilela 

estis ĉiam tre okupita. 
Tro malofte vizitis li la Seminarion 
Sankta Koro de Jesuo en 
Terezino. Tiutempe li ankoraŭ ne 
estis kardinalo. Sed io kaj iuj 
diris, ke li kreskos ĉe la Eklezia 
hierarkio. Eĉ oni flustris: “Eble 
nia ĉefepiskopo estos papo.” 
Kiam la ĉefepiskopo iris en la 
seminarion, bonkore li 
benis unuope ĉiujn 
seminarianojn. Afable al 
ĉiuj li parolis vortojn, kiuj 
disradiis entuziasmon, 
fidon, konfidon. Li faris 
malgrandan predikon, 
uzante tiun elokventan, 
bonstilan esprimmanieron 
de li tiel propran, kaj kiu 
faris lin, tiuepoke, la plej grandan 
eklezian oratoron de la lando. 
Mi ne memoras bone pri la jaro. 
Eble 1959. Tiam mi estis 
seminariano. 
Jes, mi jam estis seminariano. 
Mi eniris en la seminarion, ĉar 
sincere mi deziris esti pastro. Kaj 
el tie mi eliris, ĉar mi ne plu tenis 
en la koro tiun deziron. 
La klarigon mi faras pro tio: 
Kelkaj junuloj studis en semiario 
pro alia motivo, nome, ili estis 
iom devigitaj de la gepatroj, 
speciale de la patrinoj, kiuj havis 
sanktan volon: filon je servo de 


Jesuo per sacerdoteco. 

Ĉe mi kaj ĉe mia familio, tio ne 
okazis. Miaj gepatroj metis min 
en seminarion, tial, ke tion de ili 
mi petis. 

Decidinte per mi mem eliri el tiu 
kolegio, ĉe la fino de 1962, mi 
sciigis al 
miaj 
gepatroj 
pri la 






novaĵo. Ne demandinte pri la 
motivoj de mia decido, ili 
prizorgis alian lernejon por sia filo 
en Fortalezo, ĉefurbo de Cearao, 
por ke mia lernado ne havu 
interrompon. 

Bone, ni revenu al la 
ĉefepiskopo. Foje li vizitis nin, 
kaj demandis al ĉiu el ni pri la 
jaro, en kiu ni deziras la 
sacerdotan ordinacion. 

Ĉiuj seminarianoj enviciĝis por 
ricevi la benon de Lia 
Ĉefepiskopa Moŝto kaj respondi 
la supre diritan demandon. Ĉiu 
el ni kalkulis la nombron da jaroj, 


Jodĝo de Moura Fe 


kiuj estis restantaj de la nuna jaro 
ĝis la jaro, en kiu oni finus la 
bezonatajn studojn. 

Tian kalkulon mi jam faris. Mi 
ankoraŭ devus studi ok jarojn. Mi 
estis preta por respondi. Sed mi 
ne sciis ĉu la respondo elirus aŭ 
ne el la buŝo. 

Ĝi estis la terura timo paroli kun 
superaj homoj. Precipe kun la 
ĉefepiskopo. Estis la senmotivaj 
timoj, kiuj ĉiam akompanis kaj 
akompanas min. 

Alvenis mia momento, mia vico. 
Mi antaŭ la ĉefepiskopo: 

-Kiam vi deziras fariĝi sacerdoto, 
mia kara knabo? 

En tiu okazo - la kialon mi ne 
scias — mi respondis, sentime, 
konvinke, kuraĝe, senhezite: 
-Hodiaŭ mem, se Via 
Ĉefepiskopa Moŝto tion decidos. 
La ĉefepiskopo ridetis, parolis 
kelkajn vortojn pri mia “kuraĝo”, 
mia decido, mia preteco servi la 
Dian Majstron! 

Sed la bezono ankoraŭ studi 
multajn jarojn... La reguloj de la 
Sankta Eklezio... 

Kaj li ame benis min. 

Estas momentoj en mia vivo, en 
kiuj mi volas esti decidema, 
kuraĝa. Momentoj, en kiuj mi 
restas en la mezo de la vojo, 
senmova, hezitema, enpensiĝa. 
La kunvojirantoj pasas...» 








KIO ESTAS 
SUKCESO? 


- En4 jaroj sukceso estas se vi 
ne pisas en pantalonojn. 


- En 12jaroj sukceso estas se 
vi havas amikojn. 


- En20 jaroj sukceso estas se 
vi povas havi sekson. 


- En 35 jaroj sukceso estas se 
vi havas bonan salajron. 


- En 60 jaroj sukceso estas se 
vi povas havi sekson. 


- En70jaroj sukceso estas se 
vi havas amikojn. 


- En80 jaroj sukceso estas se 
vi ne pisas en pantalonojn 


El "EVENTOJ" 


10 


Ne nur recenzo: 


BAGASOJ EN BAGASEJO 


-ro Jason Goncalves de 
S Lima sendis al mi, por 
taksado, sian manuskrip- 
ton “Aspectos Lingŭisticos da 
Traducao de A Bagaceira para 
o Esperanto”. Temas pri 
ampleksa, kompara, erudicia 
studo, 184 paĝa, kiu analizas la 
tradukan laboron en Esperanto 
de “A Bagaceira” romano de la 
“klasikulo” el Paraibo, Jose 
Americo de Almeida laŭdire 
simpatianto de Esperanto. Tiun 
malfacilan tradukon, ne el la 
portugala, sed el preskaŭa 
dialekto, vera slango de 
nordoriento (Paraibo) faris nia 
akademiano Geraldo Mattos. 
Mi konfesas ke, kvankam mi 
sufiĉe bone konas la popolan 
portugalan lingvon de Brazilo (mi 
uzas ĝin de 45 jaroj!) mi ne 
sukcesis legi, ĉefe bone 
kompreni la originalon, “A 


facile identigeblaj en la tuta 
mondo, tial glosaro solvas la 
problemon. Dum mia legado, mi 
kelke da fojoj konsultis PIV-on, 
temis pri vortoj el botaniko, 
biologio k.s., kiujn normala 
leganto rajtas ne koni. Ĝuste per 
legado, multe da legado, oni 
lernas, sed tion la esperantistoj 
ne kredas, en ties krokodilado. 
Geraldo en la antaŭparolo diras: 
“..la multaj necesaj neologismoj 
obstaklas la tujan komprenon de 
la teksto, kaj la ankoraŭa manko 
de familia Esperanto (...) donas 
al la teksto unutonan aspekton, 
kiun la originalo ne montras. 
Tiaj difektoj ne apartenas al la 
lingvo Esperanto, sed al la 
esperantistoj...”. 

Sendube la traduko ne estas 
perfekta, ankaŭ Geraldo ellasis 
ne “internlandanismojn”sed 


Bagaceira”. Male, pro Jason 43 


mi reprenis la tradukon de 
Geraldo kaj relegis la tuton en 
unu fluo nur. En vera 
Esperanto, en tiu Esperanto 
kiu transdonas la kosmopolitan 
spiriton pri la ekvivalenteco de 
la homaj valoroj en kiu ajn loko 
ni troviĝas. Per nia lingvo, 
paraibano devas esti kapabla 
kompreni, sorbi la legendojn, 
rakontojn de Ĉinio, same kiel 
ĉino povas fari la samon el 
“Paraibo. Geraldo pruvas, ke 
tio estas ebla per lia traduko. 
Evidente la precipe 
priskriba romano “La 
Bagasejo”enhavas monton da 
lokaj bestoj, plantoj ks. ne 


LA BAGASEJO 


Jose Americo de Almeida 





G. Ledon 


kelkajn portugalismojn; aparte 
ŝoka estas la esprimo kiu 
aperas 3 aŭ4 fojojn: “en termo 
de komparado”... sed per atenta 
kunteksta legado eĉ ĉino 
komprenos! Mi same opinias, ke 
kelkaj sugestoj de Jason estas 
trafaj, kaj aldonindaj en venontaj 
eldonoj, sed Geraldo nenion 
mistrafis kontraŭan al la fluo de 
la romano, kiu bone transdonas 
regionan aspekton de la brazila 
kulturo. 

Bedaŭrinde, la sufiĉe 
granda, interesa, serioza laboro 
de Jason nur povas veki allogon 
en fakaj fakultataj studoj aŭ por 
erudiciuloj kun limigo al 
portugala kaj esperanta lingvoj. 
Tio sendube detenos la eblecojn 
pri eldonado de la verko des pli 
ke, kiel ni scias, la tutmonda 
esperantista legantaro, 
hontinde, averaĝe ne 
preterpasas 300 aĉetantojn! 

Jes, ni uzu nian lingvon, en 


nia familio, en nia idealo, sed 


ĉefe en ĉiuj agadoj, en nia 
kulturiĝo, en nia laboro, ĉie, 
ĉiam, ĉiel, nur tiel nia lingvo 
iĝos riĉa valoraĵo, ne plu 
neglektindaĵo, krokodilaĵo, 
fatraso, bagaso!.» 


P.S. Legu: “La Bagasejo” 
romano de Jose Ameĉrico de 
Almeida, traduko de 


| akademiano Geraldo Mattos 


- eldonis Fonto ~1985 — 176 
paĝoj — prezo R$14,00, ĉe 
BEL. 


NDLR: Pri Paraibo legu ankaŭ 
je paĝo 5 

ESPERANTA LITERATURO: 
ENKONDUKA TRARIGARDO 


iteraturon oni povas difini 
kiel aron de skribaj verkoj 
de popolo, aŭ de popoloj 
uzantaj unu saman lingvon. 
Literaturo do konsistas el 
poemoj, romanoj, fabeloj, ba- 
ladoj, noveloj, rakontoj, dra- 
moj, tragedioj, komedioj, sati- 
roj, eseoj, historio, biografioj, 
kritiko, paroladoj, sciencaj kaj 
didaktikaj verkoj. 

Beletro estas literaturo rigardata 
el pure artisma vidpunkto. 
Vastasence oni povas nomi 
literaturaj, eĉ la verkojn nur 
parole kaj tradicie transdonitajn 
de unu al alia generacio. Laŭ 
Edmond Privat, literaturo estas, 
por ĉiu lingvo, la beliga centro en 
kiun alfluas la sango por puriĝi 
kaj poste reflui en ĉiujn partojn 
de la vivanta korpo. 

Pri la graveco de Literaturo por 
iu ajn lingvo, des pli por 
internacia komunikilo kiel 
Esperanto, oni apenaŭ bezonus 
emfazi: mi simple transskribos 
la ĉi-koncernan opinion de 
Zamenhof, Privat, Kalocsay, Auld 
kaj Tazio Carlevaro: 

“La batalantoj por nia ideo 
jam longe konvinkiĝis, ke ĉiu 
nova grava verko, kiun ni povas 
montri al la publiko efikas sur ĝin 
pli, ol ĉiaj plej lertaj teoriaj 
paroloj... Sed kiam la konstanta 
kreskado de nia literaturo (kun ĝi 
ankaŭ la konstanta elasteco de 
la lingvo), iom postiom silentigos 
niajn nudavortajn malamikojn kaj 
malaperigos ĉian dubon pri la 
vivipoveco de nia lingvo, tiam 
vole-nevole, post unu aŭ post 
dek, aŭ post dudek kvin jaroj, la 
registaroj devos aliĝi al ni, kaj 
tiam “lingvo tutmonda”fariĝos 
fakto plenumita”. (Zamenhof, 
“Originala Verkaro”). 

“Agadi per lernolibroj, 
anoncoj ktp. estas tre bone kaj 
necese; sed tio ĉi devas havi 


E: 


lokon apud la literaturo kaj ne 
anstataŭ la literaturo” (sama, 
samloke). 

“Zamenhof instinkte sciis, ke 
lingvo devas esti literatura, aŭ ĝi 
estas nenio”(Auld, “Enkonduko 
en la originalan literaturon de 
Esperanto”). 

“La literaturo, kiun Zamenhof 
rigardis tiel grava por la lingvo, 
ke li nomis ĝin garantio de ties 
vivo, efektive fariĝis la batanta 
koro de Esperanto”(Kalocsay). 

“Esperanto ligiĝis al beletro 
antaŭ ol ligiĝi al komerco kaj 
scienco. Tio donis al ĝiaj ankoraŭ 
infanaj strukturoj kulturajn kaj 
emociajn asociiĝojn, kiuj faciligis 
ĝian socian enradikiĝon”(Tazio 
Carlevaro, “Esperanto en 
Perspektivo”). 

“Kio faras popolon? La 
franca pensulo Ernest Renan ie 
skribis: “ke homoj formas unu 
popolon, tion faras ilia memoro 
pri l'grandaj aferoj komune faritaj 
kaj ilia volo plenumi novajn”. 
Precize tiun memoron kaj tiun 
volon oni ĉe preskaŭ ĉiu linio 
povas ekvidi en tiuj komunaj 
poemoj (Privat parolas pri la 
unuaj beletraĵoj de Esperanto, 
nome la de Zamenhof). ( 
Edmond Privat, “Pri 
Esperanta Literaturo”). 

Kontraste kun aliaj lingvoj, 
kies literatura fazo komenciĝis 
nur post jarcentoj aŭ jarmiloj da 
parola ĉiutaga uzado, Esperanto 
jam naskiĝis literatura. Fakte, eĉ 
antaŭ ĝia publikigo, en 1887, 
ankoraŭ en la periodo 1878/ 
1881, jam Zamenhof tradukis 
poemojn kaj aliajn beletraĵojn en 
unu el la praformoj de lia lingvo- 
projekto, nome en Lingwe 
Universala-n (1878) kaj en pra- 
Esperanton. 

Kiel kuriozaĵon ni menciu, ke 
la brazila poeto Geraldo Mattos 
verkis en pra-Esperanto almenaŭ 


Floriano Pessoa 


a 





du poemojn, “Sperento” kaj 
“Sutte Alla”, el kiuj la lasta 
troviĝas en la “Esperanta 
Antologio”redaktita de William 
Auld. 

Malgraŭ antaŭjuĝoj de ĝiaj 
malamikoj, kaj eĉ de bonintencaj, 
sed misinformitaj simpatiantoj — 
laŭ kiuj Esperanto bone taŭgus 
kiel praktika ĉiutaga komunikilo 
sed ne kapablus esprimi 
nuancojn de alta literaturo — nia 
lingvo tamen montriĝis plene 
taŭga ankaŭ sur tiu ĉi pli 
rafinita kultura tereno, kiel 
abunde pruvas la riĉa rikolto de 
beletraĵoj, de la aperigo de la 
lingvo ĝis nun. Tion oni ŝuldas, 
ne nur al la fakto, ke Zamenhof 
intense literature elprovis la 
lingvon antaŭ ĝia publikigo, sed 
ankaŭ al tio, ke li havis la genian 
intuicion ne finpretigi la lingvon, 
sed lasi multon al aliaj verkistoj. 
La emocia rilato de la 
esperantistoj al la lingvo, la 
reganta etoso de fideleco kaj 
socia solidareco, komunaj 
persekutoj kaj suferoj — ĉio ĉi, laŭ 
William Auld, kontribuas al ĝia 
vivanteco — plej unika fenomeno, 
kiu permesas artan kreadon per 

lingvo artefarita. 


La Espera Literaturon 


La Esperantan Literaturon 
oni kutime dividas en tu 


periodojn; un 


— mondmilito, intermilita. kaj post 


KRONOGRAMO DE LA 
ESPERANTA LITERATURO 


Q ta j 


inkluzivas ne nur lernolibron 
(Unua libro por rusoj) kaj ĝiajn 
aldonojn, sed — rimarkinde! —jam 
beletran verkon — “La neĝa 
blovado”, tradukitan el la rusa de 
la pola pioniro Antoni Grabowski. 
Tio evidentigas, ke ĉe vera 
talento kaj povoscio de la lingvo, 
eblas traduki aŭ verki altan 
literaturon, malgraŭ la nuraj 
kelkcent radikoj de la tiutempa 
esperanta vortaro. Ni pripensu 
tion, kiam ni facilanime emos krei 
pliajn neologismojn. 

En la unuaj dek du jaroj de 
Esperanto, jam Zamenhof 
tradukis “La batalo de l'vivo”, de 
Dickens kaj “Hamleto”, de 
Shakespeare. Grabowski, la 
unua homo kiu parolis kun 
Zamenhofen Esperanto, krom la 
“Neĝa Blovado”, publikigis 
antologion de diversaŭtoraj 
poemoj — “La liro de la 
esperantistoj”. 

Sed por lerni lingvon oni 
bezonas, krom gramatiko kaj 
vortaro, ankaŭ modelojn de stilo. 
Jen kial, paralele kun Universala 
Vortaro kaj Ekzercaro, aperis en 
1903 la “Fundamenta Kresto- 
matio”, pluraŭtora verko 
redaktita de Zamenhof, kaj 
“Esperantaj Prozaĵoj”, kompilita 
de Louis de Beaufront. 





K.Bein (Kabe) 


N. Nekrasov 


La oficialan bazon por plua 
evoluo de la lingvo starigis la tiel 
nomata “Fundamento de 
Esperanto”, enhavanta grama- 
tikon, ekzercaron kaj universalan 
vortaron, kaj ankaŭ la Deklaracio 
pri la Esperantismo. Tiu doku- 
mento estis oficiale aprobita dum 
la Unua Universala Kongreso de 
Esperanto, en Bulonjo-ĉe-Maro, 
1905, kaj estas, ĝis hodiaŭ, 
rigardata kiel angulŝtono de nia 
lingvo. 

Kaj ĉar Zamenhof plene 
konsciis la gravecon de beletro 
por plifirmigo de Esperanto, tial 
li streĉis siajn fortojn kaj 
malfruenokte tradukis majs- 
troverkojn de la mondliteraturo: 
librojn el la Biblio, “La Revizoro, 
de Gogol, “Ifigenio”, de Goethe, 
“La Rabistoj, de Schiller, “Georgo 
Dandin”, de Moliere, “Marta”, de 
Orzesko, “Proverbaro”(internacia 
frazeologio, gravega por la 
prilaboro de la esperantaj 
idiotismoj), “Gimnazio”, de 
Shalom Aleichem. 

Siavice la pola kuracisto 
Kazimierz Bein (Kabe), apud 
Zamenhof la plej bona stilisto en 
Esperanto, elegante tradukis el 
sia patrinlingvo la romanon “La 
Faraono”, de Boleslav Prus, kaj 
el pluraj polaj verkistoj faris 
“Polan Antologion”. 

Jam proksime de la Unua 
Mondmilito, aperis grava an- 
tologio de universala poezio, 
tradukita de Grabowski, “El 
parnaso de popoloj”, la debuta 
poemaro de la juna Edmond 
Privat, “Tra l'silento”, kaj la 
traduko, el la greka, de la 
Nova Testamento, fare de 
anglaj pastoroj. 


E. Mihalski 


R. Schwartz 


La verkistoj samtempuloj de 
Zamenhof estis plejparte slavoj, 
kaj formis la “slavan skolon”. La 
sviso Privat apartenas al la tiel 
nomata “franca skolo”,grupo kiu 
aktivis, ĉefe en Parizo, en la 
unuaj dudek jaroj de ĉi tiu 
jarcento, kies ĉefaj membroj 
estis Carlo Bourlet, Teophile 
Cart, de Beaufront, Boirac, 
Valienne, Rene de Saussure, kaj 
kies torĉon poste transprenis 
Grosjean Maupin, Eugeno Adam 
(Lanti), Raymond Schwartz kaj 


ston Waringhien. 
Ĉe la fino de Ja Unua Periodo 
918) publikiĝis la pola nacia 


epopeo “Sinjoro Tadeo”, de 
Adam Mickiewicz, en majstra 
traduko de Antoni Grabowski, kiu 
enblovis novan forton en la 
esperantan poezion, per 
enkonduko de originalaj kaj pli 
viglaj esprimrimedoj. 

En 1920 aperas sur la 
literatura scenejo de Esperanto 
homo kiu fariĝis nia plej 
eminenta poeto: la hungaro 
Kolomano Kalocsay. Pri unu el 
liaj verkoj, diras William Auld, ke 
nian poezion oni povas dividi en 
du epokojn: antaŭ “Streĉita. 
Kordo”, kaj post “Streĉita Kordo” 
. Kalocsay debutis per “Mondo 
kaj Koro” kaj baldaŭ publikigis 
“La tragedio de l'homo”, hungara 
ĉefverko de Imre Madach. 
Kromaj verkoj de Kalocsay: 
“Streĉita kordo” , “Lingvo, stilo, 
formo”, “Plena Gramatiko de 
Esperanto”(kunlabore kun Wa- 
ringhien), “Infero”, el la Dia 
Komedio de Dante”, “Parnasa 
Gvidlibro” (kun Waringhien kaj 
aliaj), “Sekretaj Sonetoj”, sub la 
pseŭdonimo Peter Peneter, 





E. Adam (Lanti) 

“Eterna Bukedo”, antologio el 
plurnaciaj poemoj. 

Post la morto de Zamenhof 
(1917), estis eldonitaj, el lia 
plumo, la “Fabeloj de 
Andersen”(1923), kaj la plena 
Malnova Testamento, el kiu 
kelkaj libroj estis antaŭe unuope 
aperintaj. 

Rimarkindaj aldonoj al nia 
literaturo en la unuaj postmilitaj 
jaroj estas “Vivo de Zamenhof” 
kaj “Historio de Esperanto”, de 
Privat; verkoj de Eŭgeno Adam 
(Lanti), fondinto de SAT. (“For la 
neŭtralismon!”, “Manifesto de 
Sennaciistoj” ktp.), la romanoj 
“Abismoj” kaj “Saltego trans 
jarmiloj”, de Jean Forge, la 
grava, kvankam ne finita 
“Enciklopedia Vortaro” de nia 
pionira esperantologo Eugen 
Wiŭster; la kolekto de originalaj 
tezoj, artikoloj, leteroj de 
Zamenhof, eldonita de Dietterle, 
la “Originala Verkaro”, satiraj 
verkoj de Raymond Schwartz 
(inter ili Verdkata Testamento”); 
poemaro de la rusa poeto 
Nikolao Hohlov (“La tajdo”), kaj 
tradukaj antologioj (kataluna, 
hungara, bulgara, belga, sveda, 
litova), kiuj formas veran trezoron 
de la internacia literaturo, ankaŭ 
de negrandaj landoj, kaj tipe 
karakterizas la rolon de 
Esperanto kiel kultura ponto inter 
popoloj. 

De la “Budapeŝta skolo”, kies 
ĉefa reprezentanto estis 
Kalocsay, estis lanĉita la 
viglastilaj verkoj de Julio Baghy, 
“La paĉjo”, plej populara 
esperantisto post Zamenhof: 
“Preter la vivo”, “La vagabondo 
kantas”, “Viktimoj”, “Sur sanga 
tero”. Ankaŭ al la Budapeŝta 
Skolo ni dankas la aperigon de 
“Enciklopedio de Esperanto”, 
redaktita de L.Kokeni, Vilmos 
Bleier kaj Sirjaev. Al la franca 
skolo, la bonegan “Plenan 
Vortaron”, redaktitan de 
Grosjean Maupin, ĉe instigo de 
Lanti kaj de SAT. La sovetan 
skolon formis interalie Miĥalski, 
la lingvisto Varankin kaj Hoĥlov. 

De la norda skolo ni almenaŭ 


menciu la modelan svedan 
stiliston Stellan Engholm 
(“Homoj sur la tero”) kaj Ferenc 
Szilagyi, hungaro loĝanta en 

vedio (“Trans la fabeloceano”). 
Ĝĝ De brazilaj aŭtoroj, la plimulto 
jam~en la Tria Periodo, estas 
interalie menciindaj: 

1920:“Amo per proverboj”, de 
Arthur Azevedo, traduko de 
Couto Fernandes; 

1937:“Veterano?”: memo- 
raĵoj de la pioniro Ismael Gomes 
Braga; 

1941: ”Diverskolora Buke- 
deto”- poemoj tradukitaj el 40 
lingvoj, de F.V.Lorenz; 

1942: ”Bhagavad Gita”, 
epopeo tradukita el la sanskrita 
lingvo, de F.V. Lorenz; 

1943: ”La libro de la Spiritoj”, 
majstra traduko de la verko de 
Alan Kardec, fare de Porto 
Carreiro Neto; 

1946: “La vidvineto”, de Jose 
de Alencar, traduko de Porto 
Carreiro Neto; 

1949: ”Rui Barbosa”, biogra- 
fio de la eminenta juristo, 
politikisto kaj verkisto Rui 
Barbosa, laŭ Fernando Nery, en 
la originala stilo de Jozefo Joels. 

Ĉe la fino de la 50-aj jaroj, 
enpaŝas la scenejon de la 
Esperanta beletro la brazilaj 
poetoj Sylla Chaves (“Animo 
Prisma”), Leopoldo Knoedt 
(“Elektitaj poemoj de Castro 
Alves”) kaj Geraldo Mattos 
(“Miniaturoj”, kiun sekvis, en 67/ 
68, “Arĉoj” kaj “Ritmoj de Vivo”). 
En 1953 eldoniĝas “Antologio de 
brazilaj rakontoj (kolekto el 33 
rakontoj de 33 aŭtoroj kaj 33 
tradukintoj), sub aŭspicio de la 
Brazila Beletristika Akademio. 

En tiu sama jardeko els- 
tariĝas la verkoj: 

“Retoriko”, kaj “La Internacia 
Lingvo”, de la eminenta oratoro 
kaj organizinto de la moderna 
esperanto-movado, la kroata 
profesoro de internacia juro, d- 
ro Ivo Lapenna. 

“Kvaropo”, debuta libro de 
poetoj el la skota skolo (Auld, 
Dinwoodie, Francis kaj Rossetti). 
“Kontralte”, de la eksterordinare 


brila poetino Marjorie Boulton. 

La brazilano Luis da Costa 
Porto Carreiro Neto, mekanik- 
elektra kaj kemia inĝeniero, 
katedra profesoro ĉe la tiama 
Universitato de Brazilo, estas 
tutmonde konata kiel unu el la 
plej kompetentaj esperantologoj, 
klasika stilisto kaj profunda 
konanto de la zamenhofa lingvo. 

Plie menciindas, en tiu sama 
epoko, “Esperanta Antologio”, 
poem-kolekto redaktita de 
William Auld; “Ezopa Sago”, 
versa adapto de Ezopaj fabloj, 
far Kalocsay; “La floroj de 
l'malbono”(Baudelaire), traduko 
de Kalocsay kaj Waringhien; 
“Eseoj I-Beletro”, unua volumo el 
la monumenta serio de nia ĉefa 
eseisto kaj klera esperantologo 
Gaston Waringhien, kiu ankaŭ 
kompilis, komentis kaj editoris la 
“Leteroj de Zamenhof”. 

Pliaj kontribuoj de brazilaj 
verkistoj en la 70-aj jaroj: “Por pli 
bona mondo”, dulingva libro de 
Sylla Chaves; “La Luzidoj”, brile 
tradukita de Leopoldo Knoedt; 
“Kanaano”, de Graca Aranha, en 
traduko de la pioniro Caetano 
Coutinho. 

En la lastaj du jardekoj (80/ 
90) krome elstariĝis: “La danĝera 
lingvo”(Ulrich Lins), priskribanta 
persekutojn kontraŭ Esperanto; 
“Faktoj kaj Fantazioj”(legolibro 
por progresintoj, de Marjorie 
Boulton), “Cent jaroj da 
soleco”(Gabriel Garcia Marquez, 
trad. Fernando de Diego); “Don 
Kiĥoto”(Cervantes, trad. 
Fernando de Diego); “Nova 
Esperanta Krestomatio” ( 
redaktita de W.Auld); “Ro- 
baijoj”(de Omar Kajjam, el la 
persa, tradukita de Waringhien); 
“La Metamorfozo”(Kafka, 
trad. Maŭro Nervi). Fine, la 
utilega “Plena Ilustrita Vortaro 
de Esperanto”, nia nema- 
lhavebla PIV. 

Malgraŭ ilia eksterduba graveco, 
ni ne pritraktos nun nian 
literaturon de la fakoj scienca/ 
teknika, didaktika, historia kaj 
teatra, nek nian gazetaron. 

PRI LA "FABELOJ DE ANDERSEN" 


a 'Fabeloj de Andersen' 
L estas magia, sorĉa libro. 

Universala kaptilo, tra kies 
paĝoj neniu leganto pasas 
indiferente. Oni ĝenerale kon- 
sideras ĝin porinfana verko, sed 
tio estas tre kontestebla klasigo, 
je ĉiu ago oni certe emociiĝas de 
ĝiaj fantazioj, kvankam malsame 
en ĉiu vivmomento. 
Kial Zamenhof decidis traduki la 
“Fabeloj'n, anstataŭ iun alian 
verkon el la vasta universala 
trezoro? Entute, la demando pri 
la elektoj de Zamenhof koncerne 
verkojn por traduko meritus 
kuraĝan analizon de psikologo- 





beletristo. Tamen, pri la elekto 
de la “Fabeloj' verŝajne neniu 
kontestus. 

Eĉ la signifo de tradukoj ene de 
la Zamenhofa verkaro kaj de la 
unuaj tempoj de la Esperanto- 
movado akiris dimension, pri kiu 
la nuntempa esperantisto apenaŭ 
klare konscias. Ĉe la nacilingvaj 
eldonaĵoj (almenaŭ en Brazilo), 
tradukistoj ne ĝuas grandan 
estimon; oni rimarkas ilian 
ekziston nur okaze de plendaj 
kritikoj. Nur lastatempe oni 
mencias la nomon de tradukistoj 
en la recenzoj en brazilaj 
magazinoj. Plej ofte nekonata 
restas la traduka laboro de 
altrangaj famuloj, nome Carlos 
Drummond de Andrade, Mario 
Quintana, Lia Luft kaj eĉ la 
portugalo Eca de Queiroz. 





Rilate Esperanton, okazis la 
malo. Pro la neceso montri al la 
skeptika mondo (Ĉefe al la 
arogantaj intelektuloj, ke la lingvo 
taŭge esprimas ĉiajn sentojn kaj 
pensojn, foje eĉ pli riĉe ol naciaj 
lingvoj, tial Zamenhof kaj la unuaj 
aŭtoroj fervore sin dediĉis al 
tradukado - kaj tiu materialo 
fariĝis esenca bazo por ĝia 
vivanta animo. La Biblio estas 
tipa ekzemplo, kaj nepre same la 
“Fabelo'. Tial oni devas draste 
rekomendi, ke la Esperantista 
popolo - en la nuna mondo 
inundita kaj obsedita de 
komputiloj - neniam ĉesu sorbi 
el tia riĉa fonto la spiriton de 
nia lingvo. 

Ankaŭ kiel tradukisto Zamenhof 
estis mirinda fenomeno. Oni 
rememoru lian malfacilan vivon 
de neriĉa kuracisto, kiu disponis 
nur la vesperojn por labori por 
Esperanto; oni flankenlasu por 
momento la altan kvaliton de lia 
tradukarto; oni konsideru ĉiajn 
aliajn okupojn (inkluzive de la 
vasta korespondado) en 
organizado de la movado. Oni nur 
atente rigardu la liston de liaj 
tradukaĵoj, laŭ kronologio La 
Batalo de l'Vivo (Dickens); 
Hamleto (Shakespeare); La 
Revizoro (Gogol); La Predikanto, 
Georgo Dandin (Moliere); Ifigenio 
en Taŭrido (Goethe); La Rabisto 
(Schiller); La Psalmaro, La 
Rabeno de Baĥaraĥ (Heine); La 
Gimnazio (Alejhem); Marta 
(Orzesko); La Proverbaro, 
Genezo, Eliro, Levidoj, Nombroj, 
Readmono. Kiam li mortis, restis 
pretaj la tuta “Malnova Tes- 
tamento' kaj la “Fabeloj de 
Andersen'. Ĉi-lasta estis ŝajne lia 
lasta tradukaĵo, publikigita nur en 
1923, 1932 kaj 1963. Ĉi tiu 
kurioza sinsekvo de tekstoj kaj 
aŭtoroj iom montras la 


Paulo Sergio Viana 


personecon de la tradukinto: 
homo pli inklina al milda 
seriozeco ol al komedio, kaj eĉ 
kiam temas pri komedio, ĉiam 
kun pensiga fono. Traleginte la 
tuton, neniu eĉ plej rigida 
skeptikulo povus daŭre dubi pri 
la taŭgeco de Esperanto. 
Denove: kial Zamenhof elektis la 
“Fabeloj'n? 

Hans Christian Andersen estis 
dano, kiu spertis famon dum sia 
vivo (1805-1875). Li estis amiko 
de reĝoj kaj de famuloj, kiaj V. 
Hugo, C. Dickens, Wagner kaj 
Liszt. Lia vera pasio estis teatro, 





kaj li klopodis verki dramojn, 
sensukcese. Same preskaŭ 
nekonataj restis liaj malmultaj 
romanoj. Magian rezulton li 
atingis fine per siaj rakontoj, kiuj 
fariĝis. universala modelo, 
inspirfonto kaj elemento en ia 
psiĥa universo de preskaŭ ĉiuj ni. 
Oni povas supozi, ke la 
karakterizaĵoj de la verko kaptis 
ankaŭ la kreinton de Esperanto. 
La lingvaĵo estas sufiĉe simpla, 
sed nur ŝajne naiva, fakte ĝi 
tamen ofte postulas precizecon 
kaj subtilecon. La situacioj estas 
ege variaj, kaj la emocioj intensaj 
kaj surprize skuaj, se oni atendas 
porinfanan libron: foje krudaj 
(ekz. Soldato dehakas la kapon 
de sorĉistino en La Fajrilo; foje 
kruelaj (ekz. Frato senkapigas 

15 


la amaton de la fratino, en La 
Elfo de la Rozoj); foje suferaj 
(ekz. La kristnaska nokto de la 
Knabineto kun Alumetoj); foje 
ironiaj (ekz. En La Novaj Vestoj 
de la Reĝo). Tia riĉeco certe 
konvenis por elprovi la taŭgecon 
de Esperanto. Des pli ĉar temas 
pri tutmonde konata verko, kiu 
iel skeptike kaptas la 
subkonsciajn sentojn de ĉiu 
homo en la mondo la figuroj de 
Andersen influas nian menson 
iom simile al la folkloraj mitoj kaj 


legendaj estuloj - “Saci', “Pedro 
Malazarte', “Negrinho do 
Pastoreio' kaj la indianaj 


pramitoj. Facile oni ricevas la 
raporton de maturaj, kleraj 
homoj, kiuj ekploris dum legado 
de iuj el la fabeloj. Tial oni povus 
konsideri la elekton de “Fabeloj 
de Andersen' kroma flanko de 
la genieco de Zamenhof. 

Ene de la Esperanta literaturo, 
ĝi fariĝis elstara marko. Mi ne 
hezitus meti ĝin flanke de “La 
Malnova Testamento'. Temas pri 


du fortikaj kolonoj. La lingvaĵo 
estas matura, la stilo modela, 
flua kiel originalaĵo. Frukto el la 
plej talenta Zamenhof. Sur 
preskaŭ ĉiu paĝo oni trovas 
kuriozajn, ekvilibrajn, foje 
aŭdacajn traduksolvojn kaj 
efektojn. Jen kelkaj frazoj kaj 
esprimoj elplukitaj sen specifa 
celo: 

H '... kuru rapide, prenu la 
piedojn en la manojn'(p.11) 
H'... cikonio certe ne (...) mordos 
min je la piedoj' (p.15) 

H '... duono da horo'(p/24); 
“duono de regno' (p.159) 

f'... Vi iros hodiaŭ en la nokto al 
balo.' (p.33) 

H '... Larmoj aperis en siaj 
okuloj.” (p.48) 

H '... Kia estas via nomo? 
(...Amoro)' (p.56) 


H '... fermita senŝlose'(p.62) 

H '... la tuta urbo estis iluminita' 
(p.79) 

H '... la plej bele; 'la plej 
oportune'; 'la plej longe; 'la 
plej multe' 


f '... ĉi ne estas akvo'; ĉi mi 
estas'; “ĉi ni estas' 
f'... sur sia unu piedo...' (p.154) 
4 '... kunkunfaldis; kunkunpreni; 
kunkunŝovelis; kunkuntenis; 
kunkunrulitan; 

kunkungluus' 
4 ; nejuna 
elfknabino' (p. 384, 335.339) 
La legado de la “Fabeloj de 
Andersen', en Esperanta 
versio, estas ĝuinda sperto 
koncerne la lingvon kaj la 
enhavon. Ĝi ankoraŭfoje 
montras la altnivelan artiston 
Zamenhof, kiu uzis sian 
lingvon en suka maniero, 
multe super la postuloj de nura 
logikeco kaj gra-matikemo. 
Profunda leciono por puristoj 
kaj nepuristoj. La plej efika 
“supera kurso' de Esperanto, 
kiun oni povus rekomendi. Ĉiu 
konscienca Esperantisto 
nepre legu kaj relegu ĝin - jen 
bela maniero omaĝi la 
Majstron.» 





— 


NATURTERAPIO: Mi estas 
korea esperantisto, 42-jara, 
fraŭla viro, dezirante interŝanĝi 
kun BR-enlandanoj esperan- 
tistaj, opiniojn pri diversaj temoj, 
interrete. Mia profesio estas 
majstro de natur-terapio kaj 
nenopunkturo, 
kiu estas uni- 
ka akupun- 
kturo mia. 
Ofte mi loĝas 
en Hispanio, 
kie mi havas 
lernantojn 
krome 
olupiĝas pri 





rilate konsulton pri golfludo. Mi 
deziras viziti iam vian landon kaj 
disvastigi mian terapion tie. Mi 
pretas senkoste kuraci kaj helpi 
malsanulojn vialandajn. Mia 
loĝloko estas Seoul, Koreio kaj 
mia retpoŝta adreso estas: 
oshoaum8(Dyahoo.co.kr kaj/ 
aŭ oshoaum(Dnexter.com - 
ABELISTO: Mi petas publikigi la 
informon, ke mi estas abelisto 
kaj deziras korespondi kun 
abelistoj el la tuta mondo. 
Adreso: Boris Angelov. 
Bul.Bulgarija” 15. 

4700 SMOLJAN, BULGARIO. 




















EL LA LETERKESTO 





-MANKAS NUR 63.072.000 
KOR-BATOJ!... (skribis Amarilio 
en julio,2000)-:Post du jaroj 
okazos en Fortaleza la 879 UK 
de E-.. Dio helpu al ni lerte 
kaj kuraĝe elteni tiun tro gravan 
kaj pezan respondecon! Mankas 
24 monatoj, 730 tagoj, 17.520 
horoj, 1.051.200 minutoj, 
63.072.000 sekundoj... Ho, jes, 
mankas nur sesdek trimilionoj 
sepdek dumil batoj de niaj 
koroj!... Ĉu longa atendado? — 
Ne, tute ne, ĉar la senĉesa beno 
de la Inĝeniero de l'Universo 
ĉiutage mallongigas nian 
marŝadon, survoje al la giganta 
farenda tasko. Al nia tutmonda 
samideanaro de nun mi elkore 
konsilas nepre partopreni la 87- 
3n UK, en Fortaleza. Kial? Unue, 
ĉar UKen tropika lando devigas 
ĉies korojn bati pli varme... Due, 
ĉar nia popolo estas ege 
gastama... Trie, ĉar en 


Fortaleza kaj ĉirkaŭaĵo elstaras 
la plej riĉaj brazilaj popol- 
artaĵoj... Kvare, ĉar paradizaj 
marbordoj vin atendas vid-al- 
vide al plurkoloraj flosoj serene 
velveturantaj sur tepidaj verdaj 
ondoj! “Cearaa Samideano”, 
oficiala organo de Cearaa 
Esperanto-Asocio informis, ke la 
ĉefaj preparlaboroj antaŭen 
marŝas. Mi petegas ne 
maltrankviliĝu, ĉar la 87-3 UK, 3- 
10/8/2002, fulmotondre alpro- 
ksimiĝas, kredu!... Tamen... 
sufiĉas ke vi, tagon post tago, 
ekde la 3-“ de aŭgusto 2000, 
trankvile kalkulu 63.072.000 
batojn de via koro!... Kaj mi 
sincere esperas, ke via rigora 
kontrolo ne lacigos vin... Bonan 
Vojaĝon!!!Vin kisas la Paĉjo 
Kristnasko de Baĥa-do-Garsas, 
Amarilio Hevia de Carvalho, 
Caixa Postal 246. 78600- 
000,Barra do Garcas,MT. (NB: 


BR - EVENTOJ 


14-15/10/2000: 22-" E- 
RENKONTIĜO DE ŜTATO SAN- 
PAŬLO KAJ 2-3 SUDORIENTA E- 
RENKON-TIĜO. Araraquara, SP. 
Temo: “Nova Jarcento: Novaj 
solvoj por Esperanto?” 





[PECO 
La bildoj - En Lorena - SP - Intervjuo kun P. 
S. Viana, la anaro preta por lunĉi... 





19-11-2000: 42-8ŝ 
KONTIĜO DE SUDPARAIBA 
VALO, En Barra Mansa, RJ. 


E-REN- 


15-20/7/2001: 37-9 BRAZILA 
KONGRESO DE ESPERANTO, 
Brasilia, DF. Temo: “Dialogo 
Oriento kaj Okcidento: la rolo de 
Esperanto.” 


Se vi kuraĝos aperigi mian 
“majstroverkon”(!...), bv. ne 
forgesu ankaŭ aperigi mian 
adreson, por ke la legantoj 
demokrate rajtu min pafi...) 
-BRUMADINHO ESPERANTO- 
KLUBO. 

Ni ŝatus sciigon pri nia ekstarta 
agado kluba, por kies malgranda 
biblioteko ni petas donacon de 
libroj, revuoj, ktp. kion jam 
plenumis S-roj Onesimo da Costa 
Faria kaj Dildermando Teixeira, al 
kiuj ni publike dankas.Adreso:Rua 
Amaro Andrade, 60, Sĉo Conrado. 
35460-000 Brumadinho, MG. 
- ESPERANTISTA BATALANTO 
Al S-ro Eleus Leonardo de Sa, 
lIheus-BA, ni deziras publike 
danki la oftajn, riĉenhavajn 
sciigojn de aktiveco dediĉita al 
E-o, kies nomo foje ne estis 
citita pro redaktoraj principoj 
resumaj, tamen rekone kaj 
sincere admirata.» 


3-10/8/2002: 87-" UK, Fortaleza, 
CE. Prezidanto: Wandemberg 
Ribeiro Morais, Vic-Prezidanto: 
Paulo Amorim Cardoso, 1-8 
Sekre-tario: Michelson Savio 
Hebster Moura, 2-“ Sekretario: 
Francisco Assis Caetano, 2-8 
Kasisto: Antonio Jose da Silva. 


22/10/2000: 7-“ E-RENKON- 
TIĜO DE GRANDARIO. 





AMERIKA AGADO 


= 


ANONCETOJ 


ESPERANTO KAJ TURISMO 


Ĉu mi povas utiligi Esperanton 
en la turismo-industrio? Mi kiel 
irana esperantisto, kiun turismo 
tre interesas, klopodas plu 
disvastigi la aplikadon de E-? en 
la turismo-industrion inter Irano 
kaj aliaj landoj, enkadre de vojaĝ- 
turista agentejo en Teherano. Mi 
serĉas kontakteblecojn (ekz. E- 
poŝto, Tel/faks-numero, ktp.) kun 
aktivaj kaj interesiĝantaj 
agentejoj, personoj, ktp. en via 
lando por kunlabori kun mi en tiu 
kampo. Dankas Sadegh Karami. 
Adresoj: Amin Tour ŝ Travel 
Agency, P.O,Box 155, IR-13185, 
Teheran. Tel. 198 21 8728612- 
14. Fakso: 198 21 8728550. E- 
poŝto: 
AminAir(Osystemgroup.net 
http/www.AMINTOURS.COM 


VELNAVIGADO 


Mi estas instruisto de eduka 
sporto krom tio mi estas 
posedanto de jaĥta, kapitana 
diplomo. Mi volus ekkoni iun, kiu 
interesiĝas pri velnavigado por 





povi komune veladi tra la maro. 
Mi serĉas okupon kiel 
velŝipestro, mi ne estas fumanto, 
krom tio mi interesiĝas pri 
fotografado. 

Wieslaw Michalak, Wallenroda 7/ 
43. 20-607 Lublin. Pollando. 


INTERNACIA 
FOTOKONKURSO 


Post la sukcesaj konkursoj en 
1998 kaj 1999 la redakcio de “La 
Ondo de Esperanto”kaj Urala 
Esperantista Societo (UES) 
denove invitas al partopreno en 
la Internacia Fotokonkurso, ne 
ligita al deviga temo. Rajtas 
partopreni ĉiu, deziranta 
fotemulo amatora aŭ profesia , 
per maksimume kvin fotoj, 
minimuma formato 10x15 cm. , 
koloraj aŭ nigra-blankaj, kun iu 


ajn formato. Oni sendu 
unuekzemplere al “La Ondo de 
Esperanto” (RU-620077 


Jekaterinburg-77, ab.ja..67, 
Ruslando), ĝis antaŭ la 15-an de 
decembro, 2000. La konkursaĵoj 
estu subskribitaj per 
pseŭdonimo. En aparta koverto 


'stkco Oras la spiritisman 
movadon en la instrua kampo. 
Kurso-finintoj en 1999 (inter 
krampoj. vi vidas, kiom da 
8. personoj komencis la kursojn): 
. baza: 956. (1348), mezgrada: 


„ supera: 103 (147), 

struista: 21 (42). La kursoj 
okazis en E-societoj, spiritismaj. 
jetoj, privataj lernejoj. kaj en 
universitato. “Escepte di unu. 


devas esti enmetita slipo kun la 
pseŭdonimo, aŭtenta nomo kaj 
poŝta adreso de la aŭtoro. Eblas 
aldono de titolo aŭ klariga noto 
al la fotoj.Ne rajtas partopreno de 
jam premiitaj aŭ publikigitaj fotoj. 
19 premio: du minimumaj 
ruslandaj monataj salajroj kaj 
abono al “La Ondo de 
Esperanto”; 29 premio: unu 
minimuma ruslanda monata 
salajro kaj abono al “La Ondo de 
Esperanto”. 39 premio: abono al 
“La Ondo de Esperanto”. 
Specialan premion (libroj en la 
Urala libro-servo kontrau 
ekvivalento de unu minimuma 
ruslanda salajro)ricevos la plej 
bona foto teme ligita kun 
esperanto. Ĉiu premiito ricevos 
diplomon. Ruslandaj laŭreatoj 
ricevos monpremiojn en 
ruslandaj rubloj. Alilandaj 
laŭreatoj ricevos la monpremion 
per la kontosistemo de UEA en 
eŭroj. La organizantoj rezervas al 
si la rajton ĝis la 319 de decembro 
2002 uzi la ricevitajn fotojn en 
papera kaj elektronika formo kaj 
en ekspozicioj. Adreso: RU- 
620014, Jekaterinburg-14, 
p.k.162, Ruslando. Retadreso: 
«sezonoj(Qmail.ru» 


NEKROLOGO 


Forpasis la karmemoraj 
esperantistoj 


Audino-Castelo-Branco 
Darcy P. M. Gaia 

Ivon Barbosa 
Leopoldo H. Knoedt 
Waldir Lisboa Rocha 


SAĜA INSTRUO 


kviligita de la mondaj pro- 
blemoj pasigis plurajn tagojn 
en sia laboratorio, provante 
eltrovi rimedojn por malgrandigi 
ilin. 
lutage, lia sepjara filo invadis 
lian “sanktejon” decidita helpi la 
patron. La sciencisto, malpa- 


| am sciencisto tre maltran- 


ciencigita pro la interrompo, „ 


provis ludigi la filon aliloke. / 
Antaŭvidante ke neeblus tion ; 
fari, li ekserĉis ion kio povus 
distri la infanon. Subite, li trovis 
mondmapon. Jen tie kion li 
serĉadis. Do li tondis la mapon 
je pluraj pecoj kaj, kune kun 
glubendo, donis ilin al sia filo, 
dirante: 

-Ĉu vi ŝatas puzlojn? Do mi 
al vi donos la mondon por ke vi 
riparu ĝin. Jen ĝi, tute dis- 
rompita. Observu, ĉu vi iel 
kapablos ripari ĝin korekte. Sed 





Nekonata aŭtoro 


El la portugala tradukis E-en Jimes Vasco Milanez 


faru ĉion sole! — Laŭ liaj kalkuloj, 
la infano pasigus tagojn por 
rearanĝi la tutan mapon. Post 


kelkaj horoj li tamen aŭdis la filon 
alvokante lin trankvile: 
-Paĉjo, mi jam ĉion finis! 











Komence, la patro ne volis kredi 
je la vortoj de sia filo. Estus 
neeble por tiajaraĝa infano 
sukcesi rekunmeti korekte la 
pecojn de mapo neniam antaŭe 
vidita. Kontraŭvole, la sciencisto 
levis siajn okulojn de siaj 
labornotoj, certa ke li vidos veran 


infanaĵon. Sed, por lia surprizo, 
la mondmapo estis ree kompleta. 
Ĉiuj pecoj estis remetitaj en la 
korektajn lokojn. Kiel eblus? Kiel 
la knabo kapablis? 

-Vi ne estis sciinta, kia estis 
la mondo, mia filo, kiel vi 
sukcesis? 

-Paĉjo, mi ne sciis , kia estis 


l la mondo, sed kiam vi eltiris la 


paperon de la revuo por tondi 
ĝin plurpece, mi rimarkis ke en 
” la alia flanko estas figuro de 
homo. Kiam vi donis al mi la 
mondon por ripari, mi provis, sed 
ne sukcesis. Tiam mi memoris 
la homan figuron; do la 
eltondaĵojn dorsflanke mi turnis 
kaj ekis ripari la homon, ĉar mi 
sciis, kia estis li. Kiam mi 
sukcesis korekti la homon, mi 
turnis la folion kaj tuj rimarkis, ke 
mi estis riparinta la mondon.» 


KIAL MI ESTAS KONTRAŬ OKEJ 


Josenilton Passos do Nascimento 


K estas simbolo de la 
O angla invadado en ĉiujn 

aliajn lingvojn de la Tero. 
Ĝi estas sinonimo de ANGLA 
LINGVO. Se en Esperanto estas 
la tradicia BONE, kial tiu nenecesa 
kaj stranga OKEJ? Se oni volas 
varii, oni povas diri TRE BONE, 
BONEGE, JA, KONSENTITE ktp. 
Pli maltrankviliga estas la granda 
senigeco de Esperanto en la tereno 
de la terminoj rilataj al la novaj 
teknologioj kaj eltrovoj de Biologio, 
Informadiko, Genetiko, Teleko- 
munikoj, Inĝenierado, ktp. Dum la 
aliaj idiomoj (angla, hispana, franca, 
itala, germana...) okupiĝas pri tiuj 
terminologiaj aferoj, ni zorgas pri la 
traduko de netradukindaĵoj aŭ 





ĉiutagaj aferetoj jam tradukitaj eĉ de 
la propra Zamenhof. Fakte ne 
temas pri traduko, sed pri kreo de 
neologismo por la esprimaĵo OK. 
Estas evitinda tiu iom-post-ioma 
anglecigo de Esperanto. Se la 
tradicia vortstoko de Esperanto 
estas sufiĉa por konstrui vortojn, eĉ 
sen neologismojn, kial preni 
radikojn de la angla? 

Tamen, aliflanke, oni eble timas la 
malriĉigon de Esperanto. Se ni 
troigos la konservativemon de la 
Lingvo, preskaŭ ĉiuj ĝiaj novaj vortoj 
estos kunmetitaj, kio forigos ĝin de 
la komuna evoluo kun la aliaj 
influhavaj idiomoj. Ĉu estas tiu 
nekonscia timo? 

Zamenhof kreis la bazan radikaron 


tute trankvile, ĉar li uzis la 
kremetodon plej naturan, nome: la 
kreadon de radikoj surbaze de la 
radikoj komunaj al la naciaj lingvoj 
plej parolataj. Se ne estis plurlingva 
radiko, li prenis la sciencan nomon 
kiel bazon (mi parolas pri la vortoj 
rilataj al Biologio). 
Nuntempe la afero ne estas same 
facila, unue ĉar ne plu estas tempo 
de baza radikaro, due ĉar estas 
ĝenerala emo akcepti la anglajn 
vortojn aŭ rektan influon de la angla 
lingvo en la farado de la novaj vortoj. 
La bono estas, ke se aperas nova 
afero, tuje aperu vorto en Esperanto 
por difini ĝin. Sed Esperanto estas 
kondamnita neniam rajti al kreo de 
la unuaj vortoj, ĉar neniu afero 

kreiĝas aŭ estas inventita en 
Esperanto (ĉu vere?). Ĝi ĉiam 
devas atendi, ke la aferoj gajnu 
nomon en nacia lingvo aŭ naciaj 
lingvoj por traduki la nomojn de la 
novaj aferoj. 

Demandeblas: ĉu estas komuna 
evoluo de la aliaj influhavaj idiomoj? 
La problemo nuntempa estas ke 
preskaŭ ĉiuj novaj vortoj devenas 
nur de la angla (kvankam ne nepre 
de anglalingvaj landoj). Preskaŭ 
neniam de sciencaj nomoj. 
Nuntempe la novaj aferoj aperas 
preskaŭ ĉiutage kaj, pro la rapideco 
de la komunikrimedoj kaj pro la 
reguloj de la tutmondiĝo, tiuj aferoj 
rapide dissemiĝas tra la tutmonda 
merkato, eble (ankaŭ pro tio) ne 
havante tempon gajni alilingvajn 
tradukojn. Plej malbone estas, ke 
multaj novaj aferoj aperas en landoj 
kies nacia lingvo ne estas la angla, 
sed origine ricevas nomon 
anglalingvan. 

Sela aliaj influhavaj lingvoj mem ne 
havas tempon, ne havas emon aŭ 
ne havas kuraĝon tuj zorgi pri la 


traduko de la vortoj de la novaj 
aferoj devenintaj de alilingvaj landoj, 
des malpli Esperanto. Se mi ne 
eraras, nur la franca tradukas 
fremdajn vortojn surbaze de sia 
propra interna radikaro. La aliaj 
sekvas du vojojn: aŭ prenas la 
anglan radikon kaj adaptas ĝin al 
sia gramatiko aŭ simple uzas la 
anglan vorton tute senŝanĝe. 
Esperanto sekvas la unuan vojon 
(kurioza ekzemplo estas en la revuo 
Monato de decembro, kie legeblas 
la nomoj MAKDONALDO (mond- 
skala lunĉejreto) kaj BIGMAKO 
(unu el ĝiaj famaj sandviĉoj). 

La propraj orientaj lingvoj delonge 
alkonformigas sin al la postuloj de 
la anglalingva influo. Eble ne 
Esperanto kulpas pro tiu invado de 
la anglaj radikoj en ĝian vortstokon. 
Eble mankas nur elektebleco de 
alilingvaj radikoj. 

Stariĝas, konklude, la demandoj: 
Ĉu ankaŭ Esperanto devas sin 
adapti al tiu tutmonda anglecemo 
de la nomoj? Ĉu valoras la peno 
kontraŭbatali tion, preskaŭ tute sen 


apogo (=modelo, komparo) de aliaj 
lingvoj? 

En la estonto, Esperanto estos 
supernacia kaj speciala lingvo, tra 
kiu nepre pasos ĉiu termino. Estos 
internacia institucio kiu zorgos pri 
tio, same kiel (ankoraŭ) estas 
institucio zorganta pri la sciencaj 
nomoj de la biologiaĵoj. 

Mi revas pri la tempo kiam la 
esperantlingvaj libroj, revuoj kaj 
Retskribaĵoj devige listigos ĉiujn 
vortojn (tradukaĵojn aŭ originalaĵojn) 
kreitajn de la koncernaj verkistoj, 
rilatajn al novaj aferoj de ili cititaj. 
Plej bone estos, se la ĉefaj 
vortaristoj, almenaŭ unu fojon jare, 
interkonsente prenu la plej taŭgajn 
tradukaĵojn aŭ originalaĵojn kaj 
publikigu ilin prese aŭ rete. 

Dum ne venas aliopiniigaj reagoj, 
mi pensas, ke nediskutinda estas 
nur la nenecesa adopto de flatemaj 
neologismoj, kia OKEJ, kion 
signifas fine “donaci la oron tute sen 
rezisto al la rabisto”. » 





BIERO KAJ ALERGIO 


iero estas ĝenerale 
konsiderata milda, 
senriska drinkaĵo, pri 
kiu oni timas nur en okazo de 
trokvanta englutado. La 
internacie prestiĝa revuo 
Scienco publikigis artikolon 


















































pri tio, ke la orkolora 
ŝaŭmanta likvaĵo eble ne 
estas tiel sendanĝera, ĉar ĝi 
povas kaŭzi alergion ĉe 
specife sentemaj homoj. Kiel 
okazas post englutado de 
arakidoj kaj krustuloj, simile 
post bierumado eblas, ke 
aperu koncernaj simptomoj, 
nome misspirado, buŝa juk- 
sento kaj ŝveliĝo de la gorĝo, 
foje en grava intenseco. 
Feliĉe (por bieramantoj), tiu 
formo de alergio estas neofta.» 





Paulo S. Viana 


INTERNACIE 


ZEO-j EN GLIWICE 


Laŭ la decido de la Urba 
Konsilantaro en Gliwice, post la 
propono de loka Filio de PEAm 
la 29-an de junio 2000 oni 
decidis nomigi du novajn 
stratojn en la kvartalo per jenaj 
gravuloj: 

Antoni Grabowski (1857-1921), 
fama sciencisto-kemiisto. Ekde 
1908 prezidanto de Pola E- 
Societo kaj ano de Akademio 
de Esperanto. 

Bujvid Odo (1857-1942), 
kuracisto, bakteriologo, profe- 
soro de Jagiellona Universitato 
en Krakovo,Pioniro en Pollando 
de vakcinoj kontraŭ rabio. Unu 
el la plej konataj polaj espe- 
rantistoj. Honora membro de 
UEA. 


FLUGANTAJ AŬTOBUSOJ 


Longa kaj granda frazo 
esperanta videblas okulfrape ĉe 


loko en San-Francisko apud 


“fama muzeo de Moderna Arto, 


kiu situas ĉe granda parko 
Yerba Buena Gardens, en la 
centro de la urbo. Sur la muro 
de loka teatrejo, oni povas legi 
frazon en Esperanto: - “Per niaj 
flugantaj aŭtobusoj, vi atingos 
iun ajn parton de la mondo.” Ĝi 
estas tiom granda ke ĉiuj, kiuj 
iel preterpasas tiun parton de la 
parko certe vidos ĝin. Post iom 
da esplorado fare de la lokaj E- 
istoj evidentiĝis ke la afero tute 
ne rilatas al E-istoj mem. Fakte 
temas pri arta projekto de la 
surloka teatro. Oni invitis 
vortaristojn por krei afiŝegojn pri 
la temo “Interkonektiĝo kaj 
mondskala komunikado”. 
Softvara firmao iniciatis la 
projekton, sed ĝin faris la teatraj 
instancoj. La teksto estas ne 
provizora ornamaĵo; ĝi videblos 
dum almenaŭ kelkaj jaroj! 


JUNIAJ FESTOJ 


La juniaj festoj foriris. Ni ne vidas 
balonojn en la ĉielo. Maloftaj estas 
la artefaritaj fajroj. Ĉu en la festo 
aŭ en ni estas modifo? lnfano, 
infano, vi kreskis, forgesis la 
balonon, la placon, la preĝejeton en 
Sankta Antono, vi fariĝis 
plenkreskaj, kun homaj problemoj. 

Bedaŭrinde, infano! 

La homoj sin subestimas tro, ĉu 
vi scias? Ili forgesas la grandecon 
sur tabulsceno, la ĝojon esti infano. 

La homo, infano, raciigas 
multon. Ili diras ke ĉiuj koloroj kaj 
ĉielarko estas blanko kaj ke balono 
ne estas luma stelo, farita el viaj 
revaj manetoj. 

Revu, infano, ne gravas la 
mondo de la homoj,la vivo estas 























Multaj kursanoj de ĉi-jara NASK 
jam ekskursis tien, kie aperis 
tiu granda surprizo en seis 
Francisko. : 


HONORAJ MEMBROJ DE 
UEA : 


En sia kunsido en Tel-Avivo la. 
Komitato de UEA distingis inter 
kvar aktivajn esperantistojn per 
honora membreco de la Asocio, 
Elvira Fontes, pro siaj meritoj 
kiel Esperanto-instruistino en 
nia lando; Juan Bachrich, 
veterana aganto; Edwin De 
Kock, poeto; Sija van 
Wijngaarden, oficistino emerita 
en la Centra Oficejo de UEA. 


BELARTAJ KONKURSOJ DE 
UEA 


En 2000: KANTO, Tarcisio 
Lima-BR, 18 premio:”Diskanto” 
kaj “Ĉi-paĝa dezir' “. 





Maria Rosa De Angelis 


longa vojo trakurota,sen balono, 
sen orkestro, sen tabulsceno, sen 
ĝardeno kun revaj floroj.Vidu 
rozojn de la ĝardeno, kiom ili belas, 
kiom ili puras. Per si mem ili 
priparolas la Diekziston.lli vivas 
ĉirkaŭitaj per bariloj, memorigante 
karceron, kie tiom da «animoj 
estintaj, infanoj mildaj kaj 
senmalicaj, hodiaŭ infektiĝas per 
malbono. Rigardu ĉielon, infano, 
vidu stelojn, ludantajn rondo- 
dancon. Rigardu la lunon kun sia 
gitaro soleludanta la orkestron. 

Sendu, infano, vian koloran 
balonon al Senlimo, kunlaboru per 
via revo kaj la mondo estos 
belega.» 

ESENCO KAJ ESTONTECO DE 


LA IDEO DE INTERNACIA LINGVO: 


ĈU IO ALDONENDA AL LA CENT JARA 
TEZO DE ZAMENHOF? 


Rezolucio pri la simpozio de la kongrestema debato de la 36 Brazila Kongreso de Esperanto en, 


a prezentoj respektive faritaj 
L de S-roj Sylla Chaves, 

Paulo Sergio Viana kaj 
Gilbert Rene Ledon, laŭ kunordiga 
enkonduko de la kvar bazaj 
starpunktoj: 1) Ĉu lingvo internacia 
estas bezona? 2) Ĉu ĝi estas ebla 
en principo? 3)Ĉu ekzistas 
espero, ke ĝi estos farita kaj kia 
lingvo estos enkondukita? 4) Kiam 
kaj kiamaniere ĝi estos farita kaj 
kia lingvo estos enkondukita? 5) 
Ĉu nia nuna laborado kondukas 
al la definitiva celo aŭ ni agas 
ankoraŭ blinde kaj riskas, ke nia 
laborado pereos vane, kaj 
prudentaj homoj devas ankoraŭ 
sin teni flanke de ni, ĝis la afero 
klariĝos? (Louis de Beaufront). 1- 
e: Sylla Chaves prezentis surbaze 
de la 16 reguloj, ties ne bezonon 
kaj esence valorigis la ekzercaron 
kaj poemojn de Zamenhof, la 
nekontraŭstaron al aliaj lingvoj kaj 
supervivadon de etnaj lingvoj, 
agnoske al forigo de la tezo, favore 
allegado de nuntempaj elstaruloj 
esperantistaj, kiuj same kiel 
ONGS kaj Homaj Rajtoj, 


samtempe apogas. 2-e: Siaflanke 





Dekstre Jose R. Tenorio 
skeĉas kiel pra-Zamenhof! 





Paulo Segio Viana verve kaj 
purisme defendis la zamenhofan 
tezon, sub vidpunkto ne scienca, 
sed kor-kaj-spirita forto al 
lingvoproblemo internacia kaj 
favore al la uzado, utiligo, plialtigo 
de nivelo, movada vivado, 
substreke al tio, ke temas pri 
politika afero, bezonataĵo 
tutmonda, vigle demandante: 
“Malhelpo pro neologismoj? Uzo 
de simboloj, fantazia celo, 
perfekteco de volapuka Espe- 
ranto, Ido, faciligita lingvo arta?” 
Kaj responde asertis, ke temas pri 
idealismo, ne kapitalismo, ne 
profite al registara politiko sed 
idealismo kaj nepra reveno al 
fundamenta ekzercaro. 3-e: 
Gilbert Rene Ledon prezentis: 
“Aldonendaĵoj al la centjara tezo 
de Zamenhof”, per analizo kaj 
komentoj: -Se ekzistas unu 
mondo (unu homaro) laŭ la logiko 
la plej elementa, devas ekzisti 
komuna komunikilo, lingvo por tiu 
homaro. La esenco de la ideo 
Esperanto, entenas ideon pri 
kosmopoliteco, pri mondcivi- 
taneco. De pluraj jardekoj ni ne 





Petropolis, la 13-an/07/2000 
aŭdis pri aliaj seriozaj projektoj, 
dume Esperanto vivetas malgraŭ 
la esperantistoj, Esperanto havas 
la necesajn kondiĉojn por esti la 
internacia, la tutmonda lingvo. 
Kredeble aliaj lingvoj, ĉu artaj, ĉu 
naciaj, tute ne. La sekteca 
aspekto de Esperanto estas alte 
negativa kaj ni devas montri ke ĝi 
funkcias ĉie kaj ĉiam, en nia 
hejmo, en nia laboro, en arto, en 
tekniko, en scienco, ktp. Ne forge- 
sendas, ke Sylla Chaves skribis: 
“La estonteco dependas de ni.” 
KONKLUDE:- Lingvo fariĝis 
nuntempe ekonomia kaj politika 
problemo, instrumento de altrudo 
fare de riĉaj nacioj al la aliaj. — 
Esperanto, kiel arta lingvo, estas 
pli konvena por la interko- 
munikado ol la naciaj, kiuj adoptas 
en si mem la altrudon. — Esence, 
por ke ni montru la taŭgecon de 
Esperanto, ni nepre uzu ĝin kaj 
plialtigu nian kulturan nivelon cele 
al plibona mondo.» 
(Kunordigado kaj Raporto de 
Symilde S. Ledon) 








ROTARIO KAJ ESPERANTO 





Faktoroj de Internacia kompreniĝo 


a 23-an de februaro 1905 
L Paul Percy Harris fondis 

en Ĉikago la unuan 
Rotarian Klubon. La 7-an de 
aŭgusto de la sama jaro 
Esperanto aperis sur la monda 
scenejo dum la Unua Universala 
Kongreso. 95 jarojn poste, 
malgraŭ la interrompo de du 
kruelaj mondaj konfliktoj, 
rotarianoj kaj esperantistoj 
progresis laŭ simileco de idealoj. 
Ja, Rotario celas la reciprokan 
internacian kompreniĝon pere 
de bona volo kaj amo por la 
Paco starigante tutmonde 
amikajn rilatojn inter la 
reprezentantoj de diversaj 
profesioj, unuiĝintaj en la 
komuna idealo servadi. 
Esperanto estis rekonita de 
UNESCO kiel rimedo por faciligi 
la internaciajn intelektajn 
interŝanĝojn kaj por la 
proksimigo de la popoloj de la 
mondo. 
La du organizaĵoj komple- 
mentas unu la alian, kvankam 
ne multaj rotarianoj konscias pri 
sia lingva problemo, kiu 
bremsas tiujn amikajn tutmon- 
dajn rilatojn kaj, same, malmultaj 


esperantistoj praktikas servojn 
al la homaro per sia mirinda 
lingva rimedo. 

Tamen, plurfoje oni klopodis 
starigi kunlaborajn rilatojn inter 
la du movadoj kaj, nur por citi 
Brazilon, jam en 1945 la Rotaria 
Klubo de Guararapes (SP) 
enkondukis en sian programon 
la disvastigon de Esperanto. 
Nuntempe, RADE (Rotaria 
Amikaro de Esperantistoj), 
registrita kiel “Vocational 
Fellowships” (Faka Amikaro) ĉe 
la Internacia Rotario, kunordigas 
la rilatojn inter rotarianoj el 
diversaj landoj. 

Laŭ plej lasta statistiko, en 162 
landoj ekzistas 1.170.904 
rotarianoj el kiuj 2599 en Azio. 
Sekve oni povas imagi la 
dimension de la lingva problemo 
en la medio de Rotario, 
kvankam ĝi estas subtaksata! 
En Brazilo la rotarianoj estas 
56.623 dissemitaj en 2.172 
kluboj. Estas do nia devo 
atentigi la rotarianojn pri tiu 
lingva problemo, proponi al ili 
nian racian solvon kaj, laŭeble, 
festi la unuan centjariĝon de 
Rotario en 2005 per vera 


G. Grattapaglia 


reciproka internacia kompre- 
niĝo, ne nur pere de bona volo 
kaj amo por Paco, sed sur 
demokratia bazo de komuna 
neŭtrala lingvo. 

Brazilo povas kaj devas fariĝi 
heroldo de tiu ideo ĉar, ĝuste en 
nia lando, Rotario kaj Esperanto 
havas profundajn radikojn. 

Niaj gesamideanoj esploru la 
eblecon fariĝi aktivaj membroj 
de sia loka rotaria klubo. 

Oni malprave diras, ke Rotario 
estas elita societo de ŝikaj 
riĉuloj, kiuj kunvenas por 
bankedi. Tio ne veras. Por fariĝi 
membro oni devas montri 
pretecon servadi kaj esti 
prezentata de alia rotariano, kiu 
garantias pri onia morala kaj 
etika konduto. 

Per aliĝo de multaj brazilanoj, 
RADE plifortiĝos kaj kreskos la 
prestiĝo de Esperanto inter la 
rotarianoj. 

Pliajn informojn volonte donos: 
Giuseppe Grattapaglia — Bona 
Espero 


CP 37 —73770-000 
ALTO PARAISO, GO. » 


KAFO KAJ GALMALSANO 


estas akuzata kiel damaĝanto 

de sano, je pluraj manieroj, tiel 
ke ĝi estas konsiderata nun- 
tempe preskaŭ kiel drogaĉo. La 
fama medicinrevuo JAMA 
lastatempe tamen publikigis 
esploron laŭdan pri la nigra 


| om post iom la bongusta kafo 


trinkaĵo. Nome, en la Univer- 
sitato de Harvard, en Usono, oni 
montris, ke viroj trinkantaj du aŭ 
tri tasojn da kafo ĉiutage estas 
je 4099 malpli riskaj iam suferi 
je galvezikaj ŝtonoj, kompare al 
tiuj, kiuj tute ne trinkas kafon. 
Ŝajne, kafeino stimulas la 


Paulo S. Viana 


kuntiriĝojn de la galveziko kaj 
malaltigas la kvanton da 
kolesterolo en la galo, kaj 
kolesterolo en la galo estas 
decida faktoro por formiĝo de la 
ŝtonoj. Do, kiel ĉiam, bonvenon 
al nia varma, amika kaftaso... 
sen troigoj.» 

KONGRESAJ SPUROJ 


35 9 “TIA E FSPERUKTO 
eo 15716 - JULI) - 2000 » e 
p EO, 





36“ BKE - Petropolis Federacia Konsilantaro montras postvivon kun, de live Symilde 
Gravuloj parole inaŭguras la eventon. S. Ledon, Gloria L. Perine kaj Osvaldo Pires de Holanda. 





En Nazareto 2000-jaraj ŝtonoj mistike ŝvitantaj solidas kaj en Tel-Avivo, la betona koro de homoj disfalas subtenata de putriĝanta 
skafaldo el materia ligno de nia povra homaro. 





En boato sur galilea maro, kun biblio ĉemane, esperantistoj Nia prezidanto de l'Akademio Geraldo Mattos, admone, lingve 
refortigas al si la pasintajn kredojn. kontrolas la Esperanto-ĉemizojn, je "prezo de bananoj", de nia 
: fama fabrikanto-vendisto, jesueca Amarilio. 

